Štátna ochrana prírody Slovenskej republiky
Správa národného parku Nízke Tatry

1. Základné údaje
1.1 Číslo chráneného územia podľa štátneho zoznamu
     389
1.2 Príslušnosť k európskej sústave chránených území a územiam medzinárodného významu
Územie patrí do európskej sústavy chránených území Natura 2000 v zmysle § 27 ods. 1 písm. a) zákona NR SR č. 543/2002 Z. z. o ochrane prírody a krajiny v znení neskorších predpisov (ďalej len „zákon“) pod názvom územie európskeho významu s označením SKUEV0062 Príboj. 

1.3 Kategória a názov územia 

Národná prírodná rezervácia Príboj (NPR Príboj). 
1.4 Platný právny predpis o vyhlásení chráneného územia alebo medzinárodný doklad o zaradení lokality do sústavy území medzinárodného významu 

Územie bolo vyhlásené za chránené úpravou Ministerstva kultúry SSR č. 1556/1983-32 z 31.3.1983, novelizovaná vyhláškou MŽP SR č. 17/2003 Z. z. príloha č.1. Na území platí 5. stupeň ochrany.
Výnosom MŽP SR č. 3/2004-5.1 z zo 14. júla 2004, ktorým sa vydáva národný zoznam území európskeho významu (ďalej len „výnos MŽP SR č. 3/2004-5.1“) bolo zaradené medzi územia sústavy Natura 2000. 
1.5. Celková výmera chráneného územia a jeho ochranného pásma
Výnos MŽP SR č. 3/2004-5.1 definoval výmeru územia európskeho významu Príboj (ďalej len „SKUEV0062 Príboj“) na 10,03 ha. NPR Príboj a SKUEV0062 Príboj majú rovnaký priebeh hraníc a teda aj identickú výmeru územia. Územie nemá vyhlásené ochranné pásmo.

a) Lesný pôdny fond: 


10,0264 ha - ochranné lesy 
Poľnohospodársky pôdy fond: 
       0,0  ha
b) Vlastník:



Slovenská republika  


- 5,31 ha
Pasienkové spoločenstvo, pozemkové spoločenstvo Kynceľová

- 4,95 ha
c) Užívateľ:  Lesy SR š. p. OZ Slovenská Ľupča  - 5,31 ha
Barlík s. r. o. (Ing. Roman Barla, Podkonice 112, 976 13 Slovenská Ľupča - 4,95 ha
Obr. 1: Lokalizácia a vymedzenie NPR Príboj

1.6. Súčasný stav predmetu ochrany  
NPR Príboj sa nachádza nad cestou 1. triedy č. 66. Zemepisné súradnice chráneného územia sú: 48°44’37,4’’ severnej šírky 19°23’24,5’’  východnej dĺžky ohraničujú najzápadnejší bod a najvýchodnejší bod je určený súradnicami 48°44’51,8’’ s. š. a 19°13’58’’ v. d. 
NPR Príboj sa rozprestiera na južných exponovaných svahoch s vertikálnym prevýšením 140 m v rámci ochranného pásma Národného parku Nízke Tatry, na ktorom podľa súčasne platnej legislatívy platí druhý stupeň ochrany prírody. V samotnej NPR Príboj platí najprísnejší piaty stupeň ochrany prírody. 

1.6.1 Prírodné pomery

Územie NPR Príboj sa nachádza v južnej časti geomorfologického podcelku Ďumbierske Tatry na strmých svahoch južnej až juhovýchodnej expozície so sklonom 19° až 35° predovšetkým v spodnej časti, v ktorej sa početne vyskytuje vystupujúca materská hornina.
Orografická charakteristika

Oblasť NPR Príboj patrí do kategórie vrchoviny s členitým typom reliéfu. Orografická klasifikácia podľa Mazúra, E., Lukniša, M., (1986):   


Sústava:
Alpsko-himalájska 

- podsústava:
  Karpaty, 

Provincia: 
Západné Karpaty 

- subprovincia: Vnútorné Západné Karpaty, 


Oblasť:
Slovenské stredohorie,

Celok: 
Zvolenská  kotlina

- podcelok: 
  Bystrické podolie.
Geologická charakteristika 

Vlastné územie je budované predovšetkým mladoprvohornými a spodnotriasovými sedimentárnymi horninami takzvanej melafýrovej série sopečného bazaltového charakteru patriacej k chočskému príkrovu v petrograficky pestrej škále. Maheľ a kol. (1964) vyčleňujú dva základné typy. Staršie bázické vyvreliny (melafýry, kremité porfýry, augistické porfyrity a mladšie pestré pieskovce i bridlice, arkózy. Mladšie klastické súvrstvie buduje v mapovom území jeho južnú i juhozápadnú časť a je tvorené pestrou škálou pieskovcov, drobnozrnných zlepencov, arkóz, menej bridlíc pestrých farieb – červenej, zelenej, šedej, žltej a pod.

Zorkovský (1958) v tejto oblasti popísal tri typy: kompaktný melafýr, melafýr mandľovec, melafýrový tuf. Mikroskopicky vykazujú prítomnosť plagioklasov a chlorido-serpentinickú masu s premenami na chlorit, uralit, hematit a limonit. Prítomné sú aj nerasty ako: kremeň, kalcit, epidot, akcesorický apatit a pyrit. Vo výplniach mandlí bol zistený i kvarcit, kalcit, pehnit, z rudných minerálov sporadicky chalkopyrit (Vrána, Vozár 1969). 

Časť plochy je pokrytá suťou, prípadne rôzne hlbokým pôdnym profilom, z ktorého výrazne vystupujú iba pevnejšie porfyrické augitiny, melafýry a pieskovcovo zlepencové členy. Podrobnejší popis geologickej a pedologickej charakteristiky umožňujú dva lomy (Paseka, Príboj) a terénne depresie na predmetnom území (Horák 1959).
Pedologická charakteristika 

Pôdu je potrebné klasifikovať podľa miesta výskytu. Bázy svahov môžeme charakterizovať ako kambizeme mierne hlboké, čerstvo vlhké, stredne humózne a opozitom sú horné partie svahu vykazujúce plytkú, presychajúcu kambizem (Zorkovský, Radzo 1969).
Klimatická charakteristika

Z klimatického hľadiska je územie ovplyvnené polohou. Priemerný ročný úhrn zrážok je 800 – 900 mm. V období leta sa znižuje na 250 – 300 mm. V zimnom období prevládajú zrážky v pevnom skupenstve s priemerným počtom dní so snehovou pokrývkou 80 – 100 (Burkovský 1983). Ďalšie, podrobnejšie údaje o klimatických podmienkach poskytuje tab. 1. 
Tab. 6: Klimatické charakteristiky územia

	Dlhodobé priemery a extrémy MS B. Bystrica v rozpätí rokov 1984 - 2009

	Mesiac
	T prm
	T prm _ max.
	T prm _ min.
	Ľadové
	Letné
	Tropické
	Mrazové
	Jasné
	Zamračené
	Bez slnečného svitu
	Slnečné
	S hmlou
	Trvanie slnečného svitu
	Relatívna  vlhkosť vzduch
	Množstvo  oblačnosti

	
	[stupeň .C]
	[dni]
	[hod]
	[%]

	1
	-2,1
	2,9
	-7,6
	10,9
	-
	-
	25,2
	3,2
	16,0
	13,1
	6,7
	3,4
	69,9
	80,2
	72,1

	2
	-0,4
	3,5
	-5,7
	5,1
	-
	-
	21,9
	4,3
	12,5
	7,8
	10,2
	1,8
	99,0
	74,6
	65,9

	3
	3,2
	6,7
	-2,0
	1,0
	-
	-
	16,9
	3,8
	12,6
	6,7
	14,0
	1,8
	140,1
	69,7
	65,7

	4
	9,2
	12,9
	5,7
	-
	0,8
	-
	4,5
	3,2
	9,2
	3,1
	17,8
	0,8
	188,8
	61,6
	61,4

	5
	14,1
	16,7
	10,9
	-
	4,3
	0,2
	0,2
	3,2
	8,9
	1,8
	21,7
	0,8
	236,9
	64,6
	60,7

	6
	16,9
	19,8
	14,0
	-
	10
	1,2
	-
	2,3
	8,3
	1,1
	22,3
	0,8
	242,2
	66,1
	61,8

	7
	18,8
	21,5
	16,0
	-
	16,8
	4,2
	-
	3,2
	6,7
	1,0
	23,7
	0,2
	265,6
	65,0
	57,1

	8
	18,2
	22,4
	15,5
	-
	16,7
	3,8
	-
	3,9
	7,2
	1,3
	23,2
	1,0
	247,6
	67,5
	54,9

	9
	13,5
	16,5
	10,7
	-
	3,6
	-
	-
	3,2
	10,1
	3,2
	17,2
	2,6
	167,4
	72,7
	62,8

	10
	8,7
	11,7
	5,8
	-
	0,1
	-
	5,0
	3,8
	13,2
	6,7
	13,4
	4,6
	127,4
	76,4
	66,4

	11
	3,4
	7,0
	-1,3
	1,2
	-
	-
	12,7
	2,2
	16,8
	12,6
	5,9
	2,7
	65,1
	80,1
	76,6

	12
	-1,1
	2,1
	-5,3
	9,0
	-
	-
	23,4
	3,0
	17,2
	15,2
	5,2
	3,0
	57,6
	81,7
	74,4


Zdroj: SHMU pobočka meteorologickej stanice Banská Bystrica
* T prm –priemerná ročná teplota.
Na základe klimatických podmienok môžeme predmetné územie a jeho priľahlé okolie charakterizovať ako mierne teplú oblasť, mierne vlhkú s chladnou zimou, charakteru dolinového (Burkovský 1983).
Hydrologická charakteristika

Územie patrí do povodia Hrona, pričom ním nepreteká trvalý vodný tok, a tak celé lesné spoločenstvá zahrňujúce i rastliny a živočíchy sú zásobované len atmosférickými zrážkami, ktoré podmienili vytvorenie eróznych rýh menšieho rozsahu v južnej časti územia. V súčasnosti je erózna činnosť potlačená vplyvom obsadzovania voľných ekologických ník vegetačným krytom. Predpokladá sa, že spodný okraj NPR Príboj bol pôvodne formovaný riečnou eróziou Hrona. 
Charakteristika vegetácie 

Z fytogeografického hľadiska NPR Príboj začleňujeme do oblasti Západokarpatskej flóry obvodu vysokých Karpát. Značný vplyv na zloženie vegetačnej pokrývky majú samozrejme pedologické a klimatické pomery. 
Územie je ukážkou zachovalého prírodného lesného ekosystému s pestrým drevinovým zložením, zastúpeným predovšetkým listnatými drevinami ako hrab, duby, lipy, javory a iné druhy. Charakteristický vzhľad dopĺňa významne zastúpená a druhovo bohatá krovinová etáž s prevahou drieňa obyčajného (Cornus mas L.). 

Floristická zložka je tvorená skupinou mezotrofných druhov s prímesou teplomilných dubinových a bučinových druhov. Táto kombinácia vytvára mozaiku bylinnej vegetácie striedajúcu trávovitý vzhľad prízemnej vegetačnej pokrývky. Zápoj v korunovej (stromovej) vrstve dáva priestor na významnejšie zastúpenie nielen krovinovej a bylinnej etáži, ale i machovej vrstve, ktorá je len miestami zastúpená v podobe epifytov alebo terestriálnych druhov.
Huby
Z hubových škodcov bola zistená len podpňovka obyčajná (Armilaria mellea Vahl.). Počas mykologického prieskumu bol zaznamenaný okrem uvedenej podpňovky obyčajnej aj výskyt plodníc pečiarky obrovskej (Agaricus augustus Fr.), muchotrávky červenej (Amanita muscaria Kalchbr.), muchotrávky tigrovanej (Amanita  pantherina Krombh.), muchotrávky zelenej (Amanita phalloides Fr.), bulgárie čiernej (Bulgaria inquinans Pers.), strmuľky lievikovitej (Clitocybe gibba Pers.), strmuľky hrabankovej (Clitocybe phyllophila Fr.), hnojníka atramentového (Coprinus  atramentarius Bull.), bedličky ligotavej (Cystolepiota seminuda Lasch.), sieťkovčeka červenkastého (Daedaleopsis confragosa Schrot.), pórovky mäkkej (Datronia mollis Sommerf.), leskokôrovky plochej (Ganoderma aplanatum Pers.), hviezdovky strapatej (Geastrum fimbriatum Fr.), peniazovky vretenohlúbikovej (Gymnopus fusipes Bull.), uchovca bazového (Hirneola auricula judae Bull.), sliznačky koreňujúcej (Hymenopellis radicata Relhan), strapcovky tehlovočervenej (Hypholoma sublateritium Fr.), lakovky obyčajnej (Laccaria laccata Scop.), rýdzika kruhovaného (Lactarius circellatus Fr.), rýdzika žltomliečneho (Lactarius chrysorrheus Fr.), rýdzika kravského (Lactarius torminosus Schaeff.), prašnice pichliačovej (Lycoperdom echinatum Pers.), prašnice bradavičnatej (Lycoperdom perlatum Pers.), prašnice hruškovitej (Lycoperdon pyriforme Buxb.), bedle jedlej (Macrolepiota procera Scop.), špičky páchnucej (Micromphale brassicolens Romagn.), hadovky smradľavej (Phallus impudicus L.), druhy z rodov drobnuľka (Psathyrella sp.), strapačka lososovoružová (Ramaria subbotrytis Coker), pestrec obyčajný (Scleroderma citrinum Pers.), čírovka buková (Tricholoma scioides Pers.), suchohríb  dubový (Xerocomus communis Bull.) a početnej skupiny zastúpených parazitických druhov húb: sieťovec dubový (Daedalea quercina L.), práchnovec kopytovitý (Fomes fomentarius L.), sírovec obyčajný (Laetiporus sulphureus Bull.), Ophiostoma piceae Syd. ako aj saprofitických druhov na mŕtvom dreve: vlčinka červená (Lycogala epidendrum Buxb.), vejárovec obrovský (Meripilus giganteus Pers.), prilbička ružovolupeňová (Mycena galericulata Scop.), prilbička zúbkovaná (Mycena pelianthina Fr.), prilbička reďkovkovitná (Mycena pura Bres.), prilbička žltohlúbiková (Mycena renati Quél.) i druhy rodu (Nectria sp.), ohňovec mohutný (Phelinus robustus Karst.), štítovka jelenia (Pluteus cervinus Schaeff.), štítovka vŕbová (Pluteus salicinus Pers.), trúdnikovec tmavohlúbikový (Royoporus badius Pers.), klanolupeňovka obyčajná (Schizophyllum communae Fr.), pevník chlpatý (Stereum hirsutum Willd.), trúdnikovec pestrý (Trametes versicolor L.), trúdnikovec chlpatý (Trametes hirsuta Wulfen.), drevnatec kyjakovitý (Xylaria polymorpha Pers.). 

Flóra vyšších rastlín
V bylinnej synúzii sú zastúpené: cesnačka lekárska (Alliaria petiolata L.), lopúch hájny (Arctium nemorosum Lej.), cesnak horský (Allium montanum L.), papraď samičia (Athyrium filix–femina L.), zvonček pŕhľavolistý (Campanula trachelium L.), plamienok plotný (Clematis vitalba L.), stoklas Benekenov (Bromus benekenii Lange), konvalinka voňavá (Convallaria majalis L.), zubačka cibuľkonosná (Dentaria bulbifera L.), papraď samčia (Dryopteris filix–mas L.), pohánkovec kroviskový (Fallopia dumetorum L.), jahoda drúzgavicovitá (Fragaria moschata Duch.), konopnica páperistá (Galeopsis pubescens Bess.), lipkavec obyčajný (Galium aparine L.), lipkavec marinkový (Galium odoratum L.), lipkavec Schultesov (Galium schultesii Vest.), pakost smradľavý (Geranium robertianum L.), pakost krvavočervený (Geranium sanguineum L.), lastovičník väčší (Chelidonium majus L.), netýkavka nedotklivá (Impatiens noli–tangere L.), netýkavka malokvetá (Impatiens parviflora Dc.), lýrovka obyčajná (Lapsana communis L.), hrachor čierny (Lathyrus niger L.), hrachor jarný (Lathyrus vernus L.), šalátovka múrová (Mycelis muralis L.), vemenník dvojlistý (Platanthera bifolia L.), lipnica hájna (Poa nemoralis L.), kokorík voňavý (Polygonatum odoratum Mill.), pľúcnik tmavý (Pulmonaria obscura Dumor.), hviezdica veľkokvetá (Stellaria holostea L.), hviezdica prostredná (Stellaria media L.), pŕhľava dvojdomá (Urtica dioica L.), sladič obyčajný (Polypodium vulgare L.), veronika obyčajná (Veronica chamaedrys L.), ostružina srstnatá (Rubus hirtus Waldst.), luskáč lekársky (Vincetoxicum hirundinaria Medik.), fialka lesná (Viola rechenbachiana Jord.).
Medzi vzácne druhy v kategórii VU (zraniteľný) bol zaznamenaný jeden taxón: vemenník dvojlistý (Platanthera bifolia L.). V kategórii LR (takmer ohrozený) boli determinované tri druhy: konvalinka voňavá (Convallaria majalis L.), snežienka jarná (Galanthus nivalis L.), zvonček okrúhlolistý (Campanula rotundifolia L.). Z prírodovedného hľadiska je veľmi hodnotný jarný aspekt. Z jarných efemérnych druhov sa tu objavujú: cesnak horský (Allium montanum Fr.), chochlačka dutá (Corydalis cava L.), prvosienka jarná (Primula  veris L.). Zo skupiny zákonom chránených druhov bol počas výskumu zaznamenaný len vstavač bledý (Orchis pallens L.) definovaný ako druh národného významu. 
Najvyššia pokryvnosť však bola zaznamená pri druhu netýkavka malokvetá (Impatiens parviflora Dc.), ktorá je podľa Madveckej a kol. (2002) zaradená medzi invázne druhy, ale podľa súčasnej legislatívy je  už považovaná za zdomácnený druh a napriek jej masovému výskytu sa už o jej likvidácii neuvažuje. V predmetnom území dosahuje vysokú pokryvnosť (3), miestami tvorí v bylinnej vrstve jedinú súčasť letného aspektu. 

Biotopy

Terénne mapovanie lesných biotopov bolo vykonané podľa Metodického pokynu ŠOP SR na mapovanie lesných biotopov (Dražil a kol. 2013) v rozmedzí rokov 2013 až 2014. Na predmetnom území sme identifikovali dva biotopy európskeho významu a jeden národného významu nachádzajúcich sa na rozhraní druhého a tretieho lesného vegetačného stupňa. 

Ls2.1 Dubovo-hrabové lesy karpatské (kód biotopu 2112100) sú už v súčasnosti zaradené medzi biotopy národného významu.

Opis biotopu: Ls2.1 je najzastúpenejším biotopom v území, ktorý sa vyskytuje takmer na celej ploche s výnimkou hrebienka a dolinky prechádzajúcej z najsevernejšieho cípu na juh po hranicu MCHÚ Príboj. Jedná sa o lesné spoločenstvo prevažne s dominanciou zdomácnej netýkavky malokvetej (Impatiens parviflora Dc.). 

Zaradenie do biotopov vychádzalo z fytocenologickej klasifikácie vyhodnotených fytocenologických snímok vykonaných v roku 2014. Syntaxonomické zaradenie je v nasledujúcej hierarchii - trieda: Querco-Fagetea, zväz: Carpinion betuli (Issler 1931), asociácia: Carici pilosae-Carpinetum (Neuhäusl et Neuhäuslova-Novotná 1964) v minulosti zaradené pod Querco petraeae-Carpinetum (Soó et Pócs 1931).
Ls3.1 Teplomilné submediteránne dubové lesy (kód biotopu 2114100) sú zaradené medzi prioritné biotopy európskeho významu.

Opis biotopu: Ls3.1 je najvzácnejším biotopom v území, ktorý sa vyskytuje len na časti nevýrazného bočného hrebienka smerujúceho z východu na juhozápad a predstavuje plochu 8,98 % z celkovej výmery územia MCHÚ Príboj. Biocenóza pozostávajúca s dominantnej netýkavky malokvetej (Impatiens parviflora Dc.) využívajúcej menej odkryté plochy a vytláčajúcej pôvodné trávovité druhy ako napr. mrvica peristá (Brachypodium pinnatum L.), ostrica nízka (Carex humilis Leyss.), ktoré mali dominovať na týchto plochách. Obsadenie územia týmto biotopom má len fragmentovitý charakter a predstavuje prechod medzi predchádzajúcim spoločenstvom a Corno-Quercetom (Jakucs et Zólyomi ex Máthé et Kovács 1962). Priklonenie sa ku spoločenstvu Corno-Quercetum (Jakucs et Zólyomi ex Máthé et Kovács 1962) bolo výsledkom posúdenia prítomnosti lesostepných druhov pakost krvavý (Geranium sanguineum L.) v bylinnej etáži, hojnosti drieňa obyčajného (Cornus mas L.) v krovitej etáži a absencii buka lesného (Fagus sylvatica L.) v stromovej etáži. Syntaxonomické zaradenie spoločenstva je nasledovné - trieda: Querco-Fagetea, zväz: Quercion pubescenti-petraeae (Klika 1933), asociácia: Corno-Quercetum (Jakucs et Zólyomi ex Máthé et Kovács 1962).
Ls5.1 Bukové a jedľovo-bukové kvetnaté lesy (kód biotopu 2113400) sú zaradené medzi biotopy európskeho významu.

Opis biotopu: Ls5.1 je s podielom 14,60 % z celkovej plochy zaradený ako minoritný biotop, tvoriaci spodnú hranicu svojho prirodzeného výskytu na území Slovenska. Lokalizovaný bol len v dolinke prechádzajúcej z najsevernejšieho cípu na juh po hranicu MCHÚ Príboj. V severnej časti je zaznamená druhovo pestrá prímes ihličnatých drevín, pričom v spodnej časti územia ho nahrádza dominancia buka s prímesou hraba. V celom vertikálnom priemete tohto biotopu prakticky chýbajú cenné listnáče na úrovni stromovej vrstvy. Zastúpenie uvedeného biotopu je ovplyvnené morfológiou územia podmieňujúcou zlepšený vlhkostný režim a hrúbku pôdneho profilu. Podporným tvrdením je spoludominancia bučinových a mezo- až eutrofných druhov v bylinnej synúzii, kde absentuje ostrica chlpatá (Carex pilosa Scop.). 

Syntaxonomické zaradenie spoločenstva je nasledovné - trieda: Querco-Fagetea (Br.-Bl. et Vlieger in Vlieger 1937), zväz: Fagion sylvaticae (Luquet 1926), asociácia: Dentario bulbiferae-Fagetum (Zlatník 1938).
Vysoká podobnosť druhového zloženia spoločenstiev Carici pilosae-Carpinenion (Neuhäusl et Neuhäuslova-Novotná 1964) a  Quercion pubescenti-petraeae (Br.-Bl. 1932) spôsobili problematické stanovenie druhu s diferenciálnou hodnotou. Pri ich identifikácii boli preto rozhodujúce faktory výskyt a pokryvnosť niektorého z edifikátorov – napr. luskáča lekárskeho (Vincetoxicum hirundinaria Medik.) a drieňa obyčajného (Cornus mas L.). Obe syntaxonomické jednotky sú v skúmanom území slabo diferencované a príčiny možno hľadať v absencii viacerých charakteristických druhov s pridruženou komplikáciou významného zastúpenia zdomácnenou netýkavkou malokvetou (Impatiens parviflora Dc.), ktorá vytláča pôvodné druhy.
Fauna
Zo živočíšnych druhov dominuje trieda hmyzu na predmetnom území Príboj. Spomedzi fauny je trieda vtáky zastúpená vysokým počtom druhov spevavcov a dravcov, ktoré sú častokrát predmetom ochrany v ostatných chránených územiach a chránených vtáčích územiach. Napriek xerotermným podmienkam stanovišťa sa tu vyskytujú viaceré druhy obojživelníkov a lepšie adaptovaný zástupcovia triedy plazov. Samozrejmosťou je zastúpenie cicavcov, najmä menších šeliem a drobných zemných cicavcov. Občasný výskyt veľkých šeliem v danej oblasti je pravidlom. 
Súčasný prieskum stavu živočíchov (tzv. škodcov) ovplyvňujúcich vitalitu drevín  spomedzi hmyzu potvrdil výskyt druhov: hrčiarka kalichová (Andricus quercuscalicis Burgsdorf), hrčiarka dubienková (Andricus kollari Hartig), nosánik dubový (Attelabus nitens Scop.), Cynips caputmedusae (Hartig), piadivka neskorá (Colotois penneria L.), byľomorka cerová (Dryomyia circinans Giraud), mníška zlatorítka (Euproctis chrysorrhoea L.), mníška veľkohlavá (Lymantria dispar L.), Eriophyes tiliae (Nal.), Janetia cerris (Kollar), kováčik fialový (Limoniscus Violaceus Mull.), modlivka zelená (Mantis religiosa L.), byľomor bukový (Mikiola fagi Hartig), piadivka jesenná (Operophthera brumata L.), pižmovec hnedý (Osmoderma erenita Scop.), šupináčik zlatozelený (Phyllobius argentatus L.), skákač bukový (Rhynchaenus fagi L.), podkôrnik dubový (Scolytus intricatus Ratz.), Stigmella atricapitella (Haworth) a početnejšiu skupinu drevokazného hmyzu: krasoňov - k. dvojškvrný (Agrilus biguttatus Fabricius), Agrilus sulcicollis (Locordaire), Coroebus bifasciatus (Oliver), k. šesťbotkový (Chrisobothris affinis Fabricius), pakôrnika dubového (Bostrichus capucinus L.), fuzáčov -  f. veľkého (Cerambyx cerdo L.), f. bukového (Cerambyx scopolii Fṻssli), f. škvrnitého (Leptura maculata Poda.), f. dubového (Plagionotus arcuatus L.), f. červeného (Pyrrhidium sanguineum L.), f. alpského (Rosalia alpina L.), piliarku lipovú (Caliroa annulipes Klug.), kôrnika bukového (Ernoporicus fagi Fabricius), roháča veľkého (Lucanus cervus L.), roháčika bukového (Sinodendron cylindricum L.), roháčika obyčajného (Dorcus parallelopipedus L.), drevokaza bukového (Xyloterus domesticus L.). 
Početne zastúpená bola podľa Holecovej (1995) čeľaď nosánikov (Curculionodae) s počtom 86 druhov z 34 rodov, z ktorých Barypeithes liptoviensis (Wiese), Barypeithes interpositus (Roubal) patria medzi vzácne endemity. Medzi ostatnými bežnými druhmi tejto čeľade sa vyskytuje v NPR Príboj aj Apion pallipes (Kirby), ktorý sa považuje za  diferenciálny druh pre dubovo-hrabové lesy karpatské podzväzu Carici pilosae–Carpinenion betuli (Issler 1931). Xerotermé spoločenstvá druhov indikuje i prítomnosť dvoch subadriaticko-pontických – Phyllobius incanus, Larinus obtusus (Gyll.) a subpontického druhu Anthonomus rubripes (Gyll.). Boreomontánna zložka zastúpená druhom Scleropterus serratus (Germ.) potvrdila opodstatnenosť zaradenia časti MCHÚ medzi lesné spoločenstvá bukových a jedľovo-bukových kvetnatých lesov. K pozoruhodným spomedzi nájdených druhov patrí i Acallocrates denticonillis (Germ.). 

Územie MCHÚ poskytuje miesto pre trvalý, príp. dočasný pobyt viacerých druhov živočíchov: jastrab lesný (Accipiter gentilis L.), mlynárka dlhochvostá (Aegithalos caudatus L.), slepúch lámavý (Anguis fragilis L.), ľabtuška hôrna (Anthus trivialis L.), ryšavka žltohrdlá (Apodemus flavicollis Melch.), kunka žltobruchá (Bombina variegata L.), čmeľ zemný (Bombus terrestris L.), ropucha bradavičnatá (Bufo bufo L.), myšiak hôrny (Buteo buteo L.), srnec hôrny (Capreolus capreolus L.), sojka škriekavá (Carrulus glandarius L.), jeleň lesný (Cervus elaphus L.), kôrovník dlhoprstý (Certhia familiaris Br.), hrdziak lesný (Clethrionomys glareolus Schreber.), holub hrivnák (Columba palumbus L.), krkavec čierny (Corvus corax L.), vrana obyčajná (Corvus corone L.), ďateľ veľký (Dendrocopos major L.), ďateľ malý (Dendrocopos minor L.), tesár čierny (Dryocopus martinus Br.), jež bledý (Erinaceus concolor Martin), slávik červienka (Erithacus rubecola L.), mačka divá (Felis silvestris L.), muchárik bielokrký (Ficedula albicollis Temm.), pinka obyčajná (Fringilla coelebs L.), slimák záhradný (Helix pomatia Rafin.), medveď hnedý (Ursus arctos L.), straka obyčajná (Pica pica L.), žlna sivá (Picus canus L.), hýľ obyčajný (Pyrhula pyrhula L.), salamandra škvrnitá (Salamandra salamandra L.), veverica obyčajná (Sciurus vulgaris L.), jašterica krátkohlavá (Lacerta agilis L.), jašterica živorodá (Lacerta vivipara Jacq.), kuna lesná (Martes martes L.), kuna skalná (Martes foina L.), jazvec lesný (Meles meles L.), hranostaj čiernochvostý (Mustela erminea L.), plch lieskovcový (Muscardinus avellanarius L.), lasica myšožravá (Mustela nivalis L.), hraboš poľný (Microtus arvalis Pall.), sýkorka uhliarka (Parus ater L.), sýkorka belasá (Parus caeruleus L.), sýkorka veľká (Parus major L.), sýkorka čiernohlavá (Parus montanus L.), sýkorka hôrna (Parus palustris L.), sýkorka chochlatá (Parus cristatus L.), kolibriarik čipčavý (Phylloscopus collybita V.), kolibriarik sykavý (Phylloscopus sibilatrix Bechst.), skokan hnedý (Rana temporaria L.), králik zlatohlavý (Regulus regulus L.), brhlík obyčajný (Sitta europaea L.), škorec obyčajný (Sturnus vulgaris L.), piskor obyčajný (Sorex araneus L.), piskor malý (Sorex minutus L.), sova lesná (Strix aluco L.), diviak lesný (Sus scrofa L.), krt obyčajný (Talpa europaea L.), drozd čierny (Turdus merula L.), drozd plavý (Turdus philomeles Br.), drozd trskotavý (Turdus viscivorus L.), líška hrdzavá (Vulpes vulpes L.).  

Prítomnosť zaevidovaných predmetných druhov je výsledkom monitoringu externými mapovateľmi a dlhodobým priebežným pozorovaním v NPR Príboj. Faunu môžeme zaradiť medzi stredne bohatú zoocenózu dúbrav, resp. zmiešaných lesov submontánnej zóny s niekoľkými špecifickými druhmi rozvoľnených dubín, najmä v zložke hniezdiaceho vtáctva (Darola 1974). Zoologická časť inventarizačného prieskumu je neúplná, a preto v budúcnosti je potrebné ju doplniť najmä značnú časť bezstavovcov. Zároveň je potrebné dodať, že všetky menované druhy nespôsobujú významné poškodenie porastov.
1.6.2. Stručný opis predmetu ochrany

Národná prírodná rezervácia Príboj bola vyhlásená s cieľom ochrany prirodzeného výskytu duba zimného (Quercus petraea L.) s prímesou duba cerového (Quercus cerris L.). V prípade súvislého výskytu dubov (zimného, ako i cerového) ide o severný okraj prirodzeného výskytu druhu v povodí Hrona. 
Dôvodom vyhlásenia predmetného územia (SKUEV0062 Príboj) v minulosti /v roku 2004/ bolo zachovanie dubovo-hrabových lesov panónskych (podľa SDF formulára), ale po zmene, v dôsledku úprav Interpretačného manuálu biotopov Európskej únie z 30.11.2001, sa dubovo hrabové lesy karpatské odčlenili medzi biotopy národného významu, a preto v ďalšej časti tohto programu starostlivosti o predmetné MCHÚ sa obmedzíme na ochranu európsky významných druhov a biotopov na predmetnom území v ponímaní predmetu ochrany (Stanová, Valachovič 2002).
Zároveň je potrebné dodať, že pri tvorbe SDF formulárov neboli dostatočne zdokumentované všetky biotopy vyskytujúce sa na území MCHÚ Príboj, v dôsledku čoho v uvedenom dokumente absentuje prítomnosť iných významných biotopov európskeho významu. Jedná sa o Bukové a jedľovo-bukové kvetnaté lesy ako i Teplomilné submediteránne dubové lesy, ktoré síce zaberajú minoritný podiel výmery predmetného územia, no zasluhujú si ochranu pre ich ďalšie zachovanie (príp. zlepšenie stavu) na predmetných stanovištiach. Príčinou vzniku tejto situácie môže byť prevod spoločenstiev z mapových podkladov na základe prevodného kľúča z lesných typov bez terénneho spresnenia.
Tab. 2: Zmapované biotopy

	Kód biotopu

podľa Katalógu biotopov Slovenska
	Názov biotopu

podľa Katalógu biotopov Slovenska
	Kód biotopu

podľa Natura 2000
	Názov biotopu

podľa
 Natura 2000
	Zastúpenie (%)

	Ls2.1
	Dubovo-hrabové lesy karpatské
	Biotop národného významu
	76,42

	Ls3.1
	Teplomilné submediteránne dubové lesy
	91H0*
	Pannonian woods with Quercus pubescens
	8,98


	Ls5.1
	Bukové a jedľovo-bukové kvetnaté lesy 
	9130
	Asperulo-Fagetum 

beech forests 
	14,60


Ďalšími predmetmi ochrany sú biotopy druhov živočíchov európskeho významu:
· kunka žltobruchá (Bombina variegata),
· uchaňa čierna (Barbastella barbastellus),
· fuzáč veľký (Cerambyx cerdo),
· kováčik fialový  (Limoniscus  violaceus),
· roháč obyčajný (Lucanus cervus),
· netopier veľkouchý (Myotis bechsteini),
· netopier obyčajný (Myotis myotis),
· pižmovec  hnedý  (Osmoderma  eremita), 
· fúzač alpský  (Rosalia  alpina),  
· Stephanopachys  substriatus,
· podkovár malý (Rhinolophus hipposideros).
Vo všeobecnosti môžeme NPR Príboj špecifikovať ako jednu z najstarších prírodných rezervácií na Slovensku (1895), ktorá sa vyznačuje zachovalým súvislým prirodzeným výskytom duba zimného (Quercus petraea L.) ako základnej dreviny s prímesou duba cerového (Quercus cerris L.), hraba obyčajného (Carpinus betulus L.), buka lesného (Fagus sylvatica L.) a iných drevín na bázickom horninovom podklade v sklonitých svahoch vytvárajúci ekologicky stabilné lesné ekosystémy. Predmetom ochrany zostáva aj naďalej predovšetkým ochrana vzácneho dubového spoločenstva na severnom okraji svojho prirodzeného areálu rozšírenia, najsevernejšie v povodí Hrona. Má pôdoochrannú funkciu a je cenným územím na vedecké štúdium z fytogeografického hľadiska. MCHÚ tvorí súčasť južnej hranice ochranného pásma Národného parku Nízke Tatry.

1.6.3. Hodnotenie stavu predmetu ochrany, stanovenie priorít ochrany  

Predmet ochrany v našom prípade ponímaný ako spoločenstvo lesných drevín v interakcii s okolitým prostredím v súčasnosti vykazuje stabilné hranice. Naopak, počas obnovy programu starostlivosti bol v nedávnej minulosti zaznamenaný jeho nárast výmery.
Tab. 3: Hodnotenie biotopov
	Druh biotopu
	reprezentatívnosť na lokalite
	zachovanosť na lokalite
	stav biotopu v území
	stav biotopu v bioregióne
	cieľ ochrany

	Ls2.1
	C
	B
	B
	FV
	nutné udržanie stavu v území

	Ls5.1

9130
	B
	B
	B
	FV
	nutné udržanie stavu v území

	Ls3.1
91H0
	C
	B
	C
	FV
	nutné zlepšenie stavu v území


Vysvetlivky k tabuľke:

A – priaznivý – výborný, B – priaznivý – dobrý, C – nepriaznivý – narušený, D – nepriaznivý – nevyhovujúci, FV – priaznivý, U1 – nepriaznivý – nevyhovujúci, U2 – nepriaznivý – zlý (Polák, Saxa 2005).
Konkrétny cieľ ochrany je viazaný na stav biotopu v území. V prípade stavu biotopu priaznivý - výborný, je potrebné tento stav udržať, aby prípadné zhoršenie nemalo vplyv na celkové hodnotenie stavu biotopu v bioregiónu a v ostatných prípadoch je potrebné dosiahnuť zlepšenia stavu v území. 

Grafické znázornenie v tabuľke je vo forme „semafórových farieb“ – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.

Na MCHÚ bol počas roka 2014 vykonaný interný monitoring biotopov (www.biomonitoring.sk), ktorý preukázal počas hodnotenia potrebu zlepšenia – nevyhovujúceho stavu biotopu Ls3.1 Teplomilné submediteránne dubové lesy, zaznamenaného na prevažnej ploche hodnoteného územia.

Významnou potenciálnou hrozbou je šírenie nepôvodných druhov bylín a drevín, ktoré v súčasnosti formujú druhovú štruktúru predovšetkým v bylinnej synúzii. V prípade stromovej vrstvy, podľa posledného hodnotenia stavu šírenia agáta bieleho (Robinia pseudoacacia L.) na MCHÚ, kde tento druh aktuálne nepredstavuje hrozbu významného ovplyvnenia druhového zloženia porastov. Existujúce enklávy a samostatné jedince tejto invázne sa správajúcej dreviny obsadzujú stanovištia voľných ekologických ník, ktoré v dôsledku extrémnych podmienok stanovišťa neboli obsadené pôvodnými druhmi. Zároveň je dôležité konštatovať, že situácia sa vplyvom rôznych faktorov môže zmeniť, a preto bude nevyhnutné vykonávať monitoring stavu agáta bieleho (Robinia pseudoacacia L.) v  NPR Príboj. V prípade významného šírenia tohto  druhu na úkor pôvodných drevín bude nevyhnutné zabezpečiť opatrenia na zamedzenie jeho šírenia v MCHÚ a blízkom okolí.

V bylinnom podraste prevažuje svojou dominanciou zdomácnená netýkavka malokvetá (Impatiens parviflora DC.), ktorá v kombinácii s chradnúcim zdravotným stavom zapríčineným premnožením hubových patogénov v pletivách dubov, spôsobuje významné ohrozenie predmetu ochrany zamedzením prirodzenej obnovy dubov a ich zníženú konkurencie schopnosť voči významne sa šíriacemu hrabu obyčajnému (Carpinus betulus L.).
Nastavenie priority cieľa ochrany je vo väzbe na stav biotopu v bioregiónu. Konkrétny cieľ ochrany je viazaný na stav biotopu v území. V prípade stavu biotopu priaznivý - výborný, je potrebné tento stav udržať, aby prípadné zhoršenie nemalo vplyv na celkové hodnotenie stavu biotopu v bioregiónu a v ostaných prípadoch je potrebné dosiahnuť zlepšenia stavu v území, čo môže prispieť k zlepšeniu stavu biotopu v bioregiónu.

Grafické znázornenie v tabuľke je vo forme „semafórových farieb“ – zelená znamená, že situácia je v poriadku, oranžová znamená stav pohotovosti, červená – pozor, situáciu je potrebné riešiť.

Bombina variegata bola zaznamenaná len v okrajovej časti počas zimovania  a preto jej výsledné hodnotenie biotopu nebude uvedené.
V prípade druhu Stephanopachys  substriatus výskyt na predmetnom území NPR nebol potvrdený počas monitoringu druhov, podobne ako stav jeho populácie na území Slovenska a preto jeho ďalšia analýza je v súčasnom období nemožná.
Tab. 4: Hodnotenie druhov
	Druh
	relatívna početnosť v území
	zachovanosť populácie v území
	stav izolovanosti populácie v území
	celkový stav populácie v území 
	stav druhu na úrovni biogegrafic-kého regiónu
	cieľ ochrany

	Bombina

variegata
	D
	D
	C
	C
	B
	nutné zlepšenie stavu 

	Barbastella barbastellus
	Výskyt nebol potvrdený počas monitoringu druhov a preto jeho hodnotenie nie je možné vykonať v súčasnom období.
	XX
	nutné zlepšenie 

	Cerambyx cerdo
	C
	B
	C
	C
	B
	nutné zlepšenie 

	Limoniscus  violaceus
	D
	B
	C
	C
	B
	nutné zlepšenie 

	Lucanus cervus
	D
	B
	C
	C
	B
	nutné zlepšenie 

	Myotis bechsteini
	A
	B
	B
	A
	B
	nutné udržanie 

	Myotis myotis
	C
	B
	C
	B
	B
	nutné zlepšenie 

	Osmoderma  eremita
	D
	B
	C
	B
	B
	nutné zlepšenie 

	Rosalia  alpina
	D
	D
	D
	C
	B
	nutné zlepšenie 

	Rhinolophus hipposideros
	D
	B
	C
	C
	C
	nutné zlepšenie


Vysvetlivky k tabuľke:

A – priaznivý - výborný, B – priaznivý - dobrý, C – nepriaznivý - narušený, D – nepriaznivý - nevyhovujúci, XX - neznámy, FV – priaznivý, U1 – nepriaznivý – nevyhovujúci, U2 – nepriaznivý – zlý (Polák, Saxa 2005).
Stav populácií uvedených druhov je stanovený odhadom na základe monitoringu interných a externých mapovateľov na lokalite. Výsledné hodnotenie stavu ochrany biotopu je nasledujúce:
Tab. 5: Hodnotenie stavu predmetov ochrany na MCHÚ Príboj
	Druh
	Podiel populácie v priaznivom stave
	Podiel populácie v nepriaznivom stave

	Cerambyx cerdo
	50 % monitorovanej populácie v priaznivom stave
	50 % monitorovanej  populácie v nevyhovujúcom stave

	Limoniscus  violaceus
	25 % monitorovanej populácie v priaznivom stave
	75 % monitorovanej  populácie v nevyhovujúcom stave

	Lucanus cervus
	60 % monitorovanej populácie v priaznivom stave
	40 % monitorovanej  populácie v nevyhovujúcom stave

	Myotis bechsteini
	100 % monitorovanej populácie v priaznivom stave
	0 % monitorovanej  populácie v nevyhovujúcom stave

	Myotis myotis
	40 % monitorovanej populácie v priaznivom stave
	60 % monitorovanej  populácie v nevyhovujúcom stave

	Osmoderma  eremita
	40 % monitorovanej populácie v priaznivom stave
	60 % monitorovanej  populácie v nevyhovujúcom stave

	Rosalia  alpina
	25 % monitorovanej populácie v priaznivom stave
	75 % monitorovanej  populácie v nevyhovujúcom stave

	Rhinolophus hipposideros
	20 % monitorovanej populácie v priaznivom stave
	80 % monitorovanej  populácie v nevyhovujúcom stave


1.6.4. Hodnotenie ďalších osobitných záujmov ochrany prírody a krajiny v území
V území neboli zaznamenané ďalšie osobitné záujmy a preto nie sa nehodnotia. 
1.7. Výsledky komplexného zisťovania stavu lesa

Komplexné zisťovanie stavu lesa je určovanie súboru údajov o prírodných, spoločenských, technických a ekonomických podmienkach hospodárenia a vývoja lesa, ktoré slúžia ako podklad pre vypracovanie rámcového a podrobného plánovania pre nastávajúce obdobie,  ako i podrobného zisťovania stavu lesa v danom čase. Príboj patrí do lesnej oblasti (17) Zvolenská kotlina, podoblasť – (B) Bystrická vrchovina, Bystrické podolie, Ponická vrchovina, Povraznícka brázda. 
Výsledky komplexného zisťovania stavu lesa dokumentujú situáciu pomocou rôznych prieskumov (napr. ekologický) spravidla počas obdobia jedného roka pred vypracovaním programu starostlivosti o les (ďalej len PSL). V prípade NPR Príboj sa jedná o územie rozčlenené do dvoch lesných celkov: Slovenská Ľupča-neštátne a Slovenská Ľupča-štátne. V súčasnosti je v platnosti PSL na roky 2010 až 2020, ktorý plne rešpektuje požiadavky ochrany prírody založené na podrobnom mapovaní vegetácie. 
Samotná NPR  Príboj pozostáva len z ochranných lesov subkategórie d, ktoré sú zamerané na lesy s prevažujúcou funkciou ochrany pôdy na celej výmere MCHÚ, t. j. 10,03 ha.
V území sú zastúpené tri lesné typy (ďalej len LT):

LT 2302 – Presychavá lipnicová buková dúbrava ako dominantný lesný typ na výmere 6,58 ha,
LT 3314 – Marinková bučina nst 





   na výmere 0,42 ha,

LT 3318  – Prilbicová bučina na vápencoch




   na výmere 1,49 ha.
Uvedené LT sú zlúčené do hospodárskej skupiny lesných typov (299) Suché bukové dúbravy (Ochranného rázu).
Zastúpenie vyšších pôdnych jednotiek:
V území sú identifikované dva pôdne typy. Dominuje hnedá lesná pôda v sprievode s fluvizemou. Jedná sa o presychavé, plytké, skeletnaté pôdy s rôznou hrúbkou humusovej vrstvy.
Ekologická mriežka:
Na území MCHÚ sú zastúpené tri lesné vegetačné stupne (LVS) z ôsmich. Sú to lesy v druhom (bukovo-dubovom) až piatom (jedľovo-bukovom) lesnom vegetačnom stupni, pričom absentuje 4. bukový LVS. Z trofických radov sú zastúpené len živný a rad zvláštneho rázu – vápencový. Zdravotný stav porastov ako i podrobnejšie informácie o stave druhovej, hrúbkovej a priestorovej štruktúre sú rozpracované v nasledujúcej časti kapitoly.  
Predmetné územie pozostáva z troch JPRL evidovaných pod číslom lesného porastu 4544, ktoré sú členené podľa čiastkových plôch na: 4544A, 4544B, 4544C. Zisťovanie stavu lesa v týchto JPRL prebiehalo formou inventarizačného prieskumu v období rokov 2013 až 2014. Parciálne výsledky sú prezentované v nasledujúcej časti tohto dokumentu.
Drevinová zložka:

Celé chránené územie je tvorené lesným porastom s prevahou hrabu obyčajného (Carpinus betulus L.) a duba zimného (Quercus petraea Leibl.) i menej početne zastúpeného javora poľného (Acer campestre L.). Pomiestne bol zaznamenaný výskyt druhov: buk lesný (Fagus sylvatica L.), lipa malolistá (Tilia cordata Mill.), dub cerový (Q. cerris L.). Pozdĺž elektrického vedenia v južnej časti sa vyskytuje agát biely (Robinia pseudoacacia L.), klasifikovaný Medveckou a kol. (2012) ako invázne sa správajúci druh. Ojedinele sme zaevidovali čerešňu vtáčiu (Cerasus avium L.), jarabinu brekyňovú (Sorbus torminalis L.), javor mliečny (Acer platanoides L.), brezu bradavičnatú (Betula verrucosa Ehrh.),  jedľu bielu (Abies alba Mill.), brest hrabolistý (Ulmus minor Mill.), borovicu lesnú (Pinus sylvestris L.), javor horský (Acer pseudoplatanus L.), jarabinu mukyňovú (Sorbus aria L.), jaseň štíhly (Fraxinus excelsior L.) a zriedkavo smrek obyčajný (Picea abies L.), smrekovec opadavý (Larix decidua Mill.). 
Krovitá etáž je plošne i druhovo početná na predmetnom území. Tento fakt potvrdzuje i skutočnosť, že z celkovej početnosti všetkých drevín s hrúbkou nad 7 cm v d1,3 tvorí 6,25 % krovitá zložka. Zároveň je potrebné doplniť, že pokryvnosť krovinovej etáže je v skutočnosti podstatne vyššia v prípade posudzovania všetkých drevín bez ohľadu na ich hrúbku. V dôsledku nedostatočnej hrúbky vo výške d1,3 z posudzovania boli vyradené najmä nižšie krovité druhy ako trnka slivková (Prunus spinosa L.), lieska obyčajná (Corylus avellana L.), zemolez obyčajný (Lonicera xylosteum L.), kalina obyčajná (Viburnum opulus L.), zob vtáčí (Ligustrum vulgare L.), svíb krvavý (Swida sanguinea L.) a ruža šípová (Rosa canina L.). 

Z krov je najhojnejšie zastúpený drieň obyčajný (Cornus mas L.) - v minulosti zaradený medzi chránené druhy a ďalšie bežne sa vyskytujúce druhy v porastových medzerách, ako napr. trnka slivková (Prunus spinosa L.), ale i bazy (Sambucus sp. L.) a hlohy (Crataegus sp. L.).

Obr. 2: Zastúpenie drevín s hrúbkou v d1,3 nad 7 cm na predmetnom území NPR Príboj

Buk lesný (Fagus sylvatica L.) a ihličnaté druhy ako napr. jedľa biela (Abies alba Mill.), borovica lesná (Pinus sylvestris L.), smrek obyčajný (Picea abies L.) a smrekovec opadavý (Larix decidua Mill.) boli zaznamenané len v častiach vymapovaných pod označením 9130, definovaných ako Bukové a jedľovo-bukové kvetnaté lesy zobrazené na obr. 3, ktoré pokrývajú plochu 14,6 % z výmery MCHÚ.
Z hľadiska vertikálnej a priestorovej štruktúry majú porasty jednovrstvové až trojvrstvové členenie s dominanciou hrabu obyčajného (Carpinus betulus L.) a duba zimného (Quercus petraea Leibl), ku ktorým na suchších hrebienkoch pristupuje dub cerový (Quercus cerris L.), vo vyšších polohách i borovica lesná (Pinus sylvestris L.) so smrekom obyčajným (Picea abies L.). Na vlhších lokalitách miestami prevažuje buk lesný (Fagus sylvatica L.). 

V spodnej etáží podkorunového priestoru sa vyskytuje početne zastúpená krovitá vrstva tvorená predovšetkým drieňom obyčajným (Cornus mas L.), slivkou trnkovou (Prunus spinosa L.), menej hlohom jednoplodým (Crataegus monogyna Jacq.), hlohom obyčajným (Crataegus laevigata Poir.) a inými. Ich relatívne vyjadrené zastúpenie na predmetnom území je zobrazené na obr. 2 (znázorňujúce len jedince hrubšie ako 7 cm vo výške 130 cm nad zemou).
 
Na základe uvedenej drevinovej skladby môžeme lesné spoločenstvá zaradiť medzi dubovo-hrabové a teplomilné dubové lesy s pestrou prímesou drevín a krovín. Tieto typy porastov sú typické pre vnútrokarpatské kotliny, kde sa zachovali ako zvyšky niekdajšieho vegetačného krytu. V minoritnom podiele na ploche JPRL 4544A sú zastúpené v podobe zonálneho výskytu aj zvyšky subkontinentálnych zmiešaných bukových lesov s jednotlivou prímesou ihličnatých druhov drevín, ktoré sa v nízkom podiele premietli i do celkového drevinového zloženia zobrazeného v grafe (obr. č. 2). Uvedené bukové lesy spoločne s dominantnými spoločenstvami dubín patria z hľadiska fytocenologickej klasifikácie do triedy Querco-Fagetea (Br.-Bl. et Vlieger in Vlieger 1937).

[image: image6.jpg]Vizualizacia vymapovaného biotopu Bukové a jedl'ovo-bukové kvetnaté lesy (2113400) v NPR Priboj

Priemet biotopu je vysledkom interného mapovania S-NAPANT.




Obr. 3: Priestorové rozmiestnenie vymapovaného lesného biotopu 9130 na predmetnom území NPR Príboj

V prípade niektorých lokalít s výrazne vyšším vekom bol vymapovaný prirodzený rozpad lesného porastu (obr. 4), ktorý spôsobil nárast podielu hrabu obyčajného (Carpinus betulus L.), čo potvrdzuje prítomnosť vyššieho podielu mŕtveho dreva dubov. 

Obr. 4: Priestorové rozšírenie jednotlivých vývojových štádií prírodného lesa v  NPR Príboj

Následkom nástupu vývojového štádia rozpadu sa na viacerých plochách predmetného územia do úlohy dominantnej dreviny dostáva hrab obyčajný (Carpinus betulus L.) v sprievode s javorom poľným (Acer campestre L.) v podúrovni korunového priestoru, v dôsledku čoho sa výrazne znížil podiel dubov ako zimného (Quercus petraea Leibl.), tak i cerového (Quercus cerris L.) v niektorých častiach. 
Vyššie zastúpenie dreviny hrab obyčajný (Carpinus betulus L.) je dôsledkom jeho lepšej adaptácie na uvedený rozpad hornej vrstvy, ktorá spočíva v rýchlejšom nástupe využívania voľnejšieho rastového priestoru tohto druhu v porovnaní z dubom zimným a najmä s dubom cerovým. Predmetný sled je spôsobený obmedzenou klíčivosťou a ujatosťou semenáčikov dubov (zimného i cerového), podmienených vhodnosťou podmienok v podkorunovom priestore (svetelné pomery, zapojenosť podrastu, dlhá perióda medzi semennými rokmi), ale i napr. početnosť diviačej zveri na predmetnej lokalite. Tento dočasný proces je bežne popisovaný ako generačná výmena dubovo – hrabových spoločenstiev v prírodných lesoch (opísaný na základe syntetizácie poznatkov viacerých prác: Gubka 1987, 2000, Saniga 2005, Saniga a kol.2013, Farkaš, Saniga 2014). 
Priestorová distribúcia druhov drevín na ploche je ovplyvnená najmä podmienkami stanovišťa a adaptabilitou druhov, čo zabezpečilo následne veľkú variabilitu v rozmiestnení drevín. Plošne najzastúpenejšia drevina hrab obyčajný (Carpinus betulus L.) sa vyskytuje na celom predmetnom území. Najdominantnejším je v severnej časti územia. Relatívne nižšie zastúpenie má v najjužnejšej časti, kde je vytláčaný druhom agát biely (Robinia pseudoacacia L.) a na mieste terénnej depresie (v dolinke) s priaznivejšími vlhkostnými podmienkami pre buk lesný (Fagus sylvatica L.). 
Dub zimný (Quercus petraea Leibl.), ako druhý najrozšírenejší druh, je nerovnomerne rozmiestnený. V lokalitách s výskytom buka lesného (Fagus sylvatica L.) úplne absentuje a na presýchavých hrebienkoch v strednej a západnej časti MCHÚ, kde ho do značnej miery nahrádza dub cerový (Quercus cerris L.). V južnej časti na rozmedzí čiastkových plôch 4544A a 4544B je podobne ako hrab v dôsledku kompetičných vzťahov vytláčaný druhmi ako agát  (Robinia pseudoacacia L.) a javor poľný (Acer campestre L.). Najhojnejším je v oblasti severnej hranice vedúcej hrebeňom s výnimkou najsevernejšieho cípu územia. Javor poľný (Acer campestre L.) prevažuje v centrálnej a južnej časti predmetného územia, pričom oblasti hranice na severnej, východnej a západnej časti nepresahujú zastúpenie 6 %. Cenné listnáče v zastúpení líp (Tilia sp. L.), javorov (Acer sp. L.), jaseňa štíhleho (Fraxinus excelsior L.) a bresta hrabolistého (Ulmus minor Mill.) majú tendenciu znižovať svoj podiel v smere z východu na západ (z 7 % na 0,6 %). 

Častým javom je prevaha hrabu obyčajného (Carpinus betulus L.) v podúrovni korunového priestoru, ktorý po odumretí úrovňových dubov preberá úlohu hlavnej úrovne. Obdobným postupom prechádza z podúrovne javor poľný i ojedinelá jedľa biela. Nadúroveň je spravidla tvorená dubom zimným, ojedinele bukom lesným, alebo borovicou lesnou. Krovitá vrstva je na mnohých miestach druhovo i plošne početne zastúpená, čo znižuje podiel bylinnej a machovej vrstvy. 

Hrúbková štruktúra porastov je variabilná v závislosti od druhu dreviny, jej veku a reliéfu. Podľa obr. 5 Liocourtova krivka zdôrazňuje evidentnú rôznorodosť potvrdzujúcu prírodný charakter predmetných lesov, kde výskyt hrubých kmeňov je z dôvodu nepriaznivých stanovištných podmienok (najmä plytkej pôdy) veľmi limitovaný.

Posudzovaný porast môžeme všeobecne definovať ako pomerne hrúbkovo diferencovaný prírodný lesný ekosystém s vekom drevín aj nad 200 rokov, ktoré sú v dôsledku prirodzeného striedania vývojových štádií medzernaté a často s bohatou krovinovou vrstvou. 

[image: image8.emf]Hrúbková štruktúra drevín v NPR Príboj

Obr. 5: Hrúbková štruktúra posudzovaných drevín v NPR Príboj 

Zdravotný stav vizuálne posudzovaných drevín v rámci inventarizačného prieskumu z roku 2013 a 2014 je dobrý, až na niektoré jedince vyskytujúce sa v hrebeňovej časti, ktoré trpia nízkym podielom vlahy a intenzívnejším imisným vplyvom. Nadpolovičný podiel nepoškodených jedincov je základom pre optimálny vývoj lesného spoločenstva. 
Značný podiel z odumretých jedincov má dub zimný (Quercus petraea Leibl.), ktorý podľa Brutovského a Příhodu (1984) chradol v predošlých dvoch dekádach v dôsledku grafiózy
. Toto zhoršenie zdravotného stavu v súčasnosti pokračuje a predpokladáme na základe výsledkov externého mapovateľa (Ing. Hlaváč PhD. a kolektív), že zostávajúca populácia dubov naďalej chradne a vykazuje známky nízkej vitálnosti, ktorú potvrdzuje aj minimálne zastúpenie juvenilných jedincov duba zimného v skúmanom území. 
Na poškodených jedincoch posúdených počas inventarizačného prieskumu v rokoch 2013-2014 bolo najčastejšie evidované mechanické poškodenie prízemných častí kmeňov v dôsledku padajúcich skál. Úhyn niekoľkých jedincov jedle bielej (Abies alba Mill.) bol pravdepodobne zapríčinený najmä suchom v kombinácií s komplexom viacerých, menej významných faktorov, ako imisný spád a pod. Vplyv imisií ovplyvnil vymiznutie lišajníkov, po ktorých ostali len uschnuté stielky, ako uvádza spomínaná správa VÚHL z 10.7.1984 Brutovského a Příhodu. Z vypracovaných podkladov v závere roka 1990 je zrejme, že odumieranie dubov zimných (Quercus petraea Leibl.) pokračovalo v pozdĺžnych pásoch i v skupinách. V prípade jedincov s veľkou korunou sa zdravotný stav zlepšoval.

Obr. 6: Zdravotný stav posudzovaných drevín v NPR Príboj

Z mikroskopickej analýzy osemnástich odobratých vzoriek v prípade duba zimného (Quercus petraea Leibl.) – 15 vzoriek a cerového (Q. cerris L.) – 3 vzorky, ktoré boli vykonané v rámci odbornej expertízy mykologického a entomologického mapovania vybraných skupín druhov v predmetnom území, bola takmer v 95 % potvrdená prítomnosť húb z rodu Ophiostoma. Uvedené huby spôsobujú tzv. hromadné odumieranie dubov. V jedinom prípade duba cerového (Quercus cerris L.) nebola potvrdená prítomnosť tohto významného hubového patogéna.
V prípade hrabu obyčajného (Carpinus betulus L.) bol zaznamenaný častý výskyt úmyselného antropického poškodenia. Uvedený jav bol neočakávaný, keďže sa jedná o územie s najprísnejším piatym stupňom ochrany prírody, ktoré nie je sprístupnené pre verejnosť značeným turistickým chodníkom. 
Aj z tohto dôvodu je potrebné v záujme ochrany územia sa zamerať na opatrenia vedúce k zabráneniu negatívneho antropického vplyvu laickou verejnosťou. Z tohto dôvodu v rámci praktickej starostlivosti navrhujeme osadenie zákazovej značky na začiatkoch existujúceho exkurzného chodníka a odstránením zavádzajúceho piktogramu obmedzujúceho pohyb len mimo chodníka. 

Podľa lesníckej typológie prevažná časť chráneného územia patrí do skupiny lesných typov: Suché bukové dúbravy ochranného rázu zaradené pod lesným typom: Presychavá lipnicová buková dúbrava v rámci druhého (bukovo – dubového) lesného vegetačného stupňa. Minoritná časť v zastúpení 14,6 % je klasifikovaná ako skupina lesných typov: dubová bučina pod lesným typom medničkovej dubovej bučiny v rámci tretieho lesného vegetačného stupňa.
Podmienkou pre určenie biotopov európskeho významu je limitované zastúpenie inváznych druhov na mapovanej ploche. Preto v rámci inventarizačného prieskumu realizovaného počas rokov 2013 - 2014 v MCHÚ sa zisťovalo zastúpenie agáta bieleho (Robinia pseudoacacia L.), ktorý podľa Medveckej a kol. (2012) patrí medzi invázne druhy.
Na južnom okraji po odlesnení pre účely vybudovania a následnej prevádzky elektrického vedenia sa vytvorili podmienky na výskyt a šírenie nepôvodného agáta bieleho (Robinia pseudoacacia L.) ako inváznej dreviny, ktorá v súčasnom období výrazne nerozširuje svoju početnosť na úkor ostatných pôvodných druhov drevín v samotnom chránenom území. 
V súčasnosti je zaznamenaných a lokalizovaných 208 jedincov, z ktorých 188 ks predstavuje hrúbku nad 7 cm vo výške d1,3. Pre porovnanie v roku 2006 bolo na predmetnom území zaznamenaných 170 jedincov (s hrúbkou d1,3 nad 7 cm) agáta bieleho v rôznej hrúbkovej štruktúre. Z toho vyplýva nárast populácie tohto druhu o 9,04 % za obdobie 8 rokov. Podľa očakávania, najzastúpenejšie sú jedince v nižších hrúbkových stupňoch. 

Početnosť jedincov nachádzajúcich sa vo vzdialenosti do 10 metrov od spodnej hranice MCHÚ predstavuje 44,23 % z celkovej populácie tejto invázne sa správajúcej dreviny v MCHÚ. Maximálna vzdialenosť zaznamenaného jedinca od spodnej hranice predmetného územia bola 36 m. Podľa očakávania klesá početnosť jedincov agáta bieleho (Robinia pseudoacacia L.) s rastúcou vzdialenosťou od spodnej hranice MCHÚ. 

Obr. 7: Lokalizácia enkláv inváznej dreviny v NPR Príboj zobrazujúca počet jedincov na zameranom bode.

Ako je na obr. 7 zrejmé, početnosť týchto skupín prevažuje najmä na južnom okraji strednej časti MCHÚ. Často sa tieto skupinky vytvárajú v porastových medzerách ako mladé, zhlukujúce sa jedince na pôdach ohrozených eróziou alebo soliflukciou. 

Pri meraní bola priemerná presnosť merania GPS zariadenia na úrovni 1,4 m. Preto v prípade, že jedince mali vzájomnú vzdialenosť medzi (sebou) kmeňmi nižšiu ako 1,5 m, lokalizovali sa ako skupina jedincov, pričom bod bol zameraný v približnom strede skupiny.

V juhovýchodnej časti MCHÚ bol zaznamenaný výskyt inváznych jedincov agáta bieleho (Robinia pseudoacacia L.) najmä v štádiu nárastu, ktoré nezaberajú plošnú výmeru, ale iba sporadický výskyt na malej ploche (obr. 7). 
V centrálnej časti pri spodnom okraji hranice predmetného územia sa agát presadzuje najmä v lokalite bývalého lomu i na exponovaných častiach s plytkou pôdou a častými zosuvmi, kde pri kompetičných vzťahoch agáta voči pôvodným druhom sa výrazne dominantne presadzuje agát ako invázna drevina. Jedným z mála druhov sú kry, ako drieň a trnka, ktoré v týchto nehostinných podmienkach sú schopné konkurovať agátu pri obsadzovaní týchto voľných plôch. 
Pre zdôvodnenie bezzásahového stavu na nasledujúce obdobie poslúži obr. 8, ktorý zdôrazňuje vysoký podiel mortality agátu v danom území. Agát ako drevina zobrazená na grafe v štvrtom stĺpci vykazuje najvyšší prirodzený úhyn spomedzi všetkých zastúpených druhov.

Obr. 8: Vyhodnotenie zdravotného stavu drevín metódou vizuálneho posúdenia stromov. 

Z predchádzajúcich informácií vyplýva, že agát biely (Robinia pseudoacacia L.)  pravdepodobne bude postupom času nahradzovaný pôvodnými druhmi (drieňom), za predpokladu súčasného trendu vývoja lesných spoločenstiev na daných lokalitách.
Za nepriamy antropogénny vplyv môžeme označiť aj imisnú záťaž z neďalekej Biotiky Slovenská Ľupča a frekventovanej cesty č. 66 i menej frekventovanej železničnej trate, ktoré sa vyskytujú v bezprostrednej blízkosti MCHÚ. Značný podiel na formovaní zdravotného stavu drevín v hornej vrstve porastového profilu ovplyvňovala Stredoslovenská cementáreň Banská Bystrica a. s., ktorá produkovala vysoký podiel prachových častíc zapríčiňujúci znižovanie početnosti a vitality najmä jedle v porastových zmesiach ako uvádzajú Brutovský a Příhoda v znaleckom posudku z roku 1987. 

V rámci aktualizácie údajov o vplyve imisného spádu na vegetačnú zložku územia sme vykonali hodnotenie defoliácie. Je potrebné dodať, že na rozsahu straty asimilačnej plochy (ihlíc) sa podieľajú v nižšej miere i ďalšie vplyvy. Defoliácia bola hodnotená na pätnástich jedincoch overenou terestrickou štvorstupňovou klasifikačnou metódou komparácie posudzovaných stojacich stromov so vzorníkmi  s následným klasifikovaním jedincov do stupňa defoliácie podľa percentuálnej straty asimilačnej hmoty v aktuálnom čase. Z hodnotenia jedincov na skúmanom území môžeme konštatovať, že prevažujú stredne defoliované ihličnaté dreviny. Tento stav potvrdil významný vplyv imisného spádu z okolitých priemyselných, či dopravných zdrojov znečistenia ovzdušia najmä v minulosti, ktoré v nižšej miere pretrvávajú až dodnes. 

2. Socioekonomické pomery 

2.1. Historický kontext 


Širšie okolie územia bolo intenzívne využívané (obr. 9), ale samotné územie MCHÚ Príboj z dôvodu extrémnych morfologických podmienok bolo porastené lesom bez výrazného odlesnenia. Historická mapa zachytáva aj zmenu vodného toku a koryta rieky Hron v priebehu času. 

Obr. 9: Historické zobrazenie predmetného územia z obdobia rokov medzi 1810 až 1869, Zdroj: SAŽP 
Príboj bol už v roku 1895 vyhlásený za významnú lokalitu (čiastočnú rezerváciu) s prirodzeným súvislým výskytom duba zimného (Quercus petraea L.) s prímesou duba cerového (Quercus cerris L.) na ploche cca 3,40 ha. 
Následne pre ochranu tohto prirodzeného porastu v roku 1955 bolo územie vyhlásené za štátnu prírodnú rezerváciu (obr. 10) a neskôr v roku 2000 za národnú prírodnú rezerváciu.  Príboj považujeme za jednu z najstarších prírodných rezervácií na Slovensku, ktorá sa vyznačuje zachovalým súvislým prirodzeným výskytom duba zimného (Quercus petraea L.) ako základnej dreviny s prímesou duba cerového (Quercus cerris L.), hrabu obyčajného (Carpinus betulus L.), buka lesného (Fagus sylvatica L.) a iných drevín na bázickom horninovom podklade v sklonitých svahoch, vytvárajúci ekologicky stabilné lesné ekosystémy. 

Obr. 10: Historické zobrazenie územia z obdobia 1957-1971, Zdroj: SAZP. 

Vo všeobecnosti môžeme konštatovať, že NPR Príboj má charakter pôvodných prírodných spoločenstiev (hrabových dúbrav) s pestrou drevinovou zložkou a členitou štruktúrou podmienenou dlhodobou ochranou pôdy na sklonitom svahu najmä vďaka neprístupnosti územia. 

V minulosti bola minoritná časť územia využívaná. Jednalo sa o lesný porast vo východnej časti, ktorý je označovaný ako porastová skupina a) lesného porastu 4544 (v minulosti JPRL 170 A), v súčasnosti patriaca do katastrálneho územia obce Šalková. Pestovný zásah  s výberom menších skupín stromov naznačujú výrazne mladšie vekové skupiny porastových formácií. V prípade týchto ťažieb vzhľadom na neprístupnosť terénu a súčasnú drevinovú skladbu veľmi blízku pôvodnej vegetačnej pokrývke predpokladáme, že plochy po ťažbe boli obnovené prirodzenou obnovou. Na ostatnej ploche boli lesné ekosystémy pravdepodobne len v minimálnej miere ovplyvnené cielenou hospodárskou činnosťou v podobe aktívnych pestovných opatrení na báze ťažbovej činnosti individuálneho charakteru (tzv. túlavej ťažby v okrajových častiach), ktoré v súčasnosti nie je možné úplne vylúčiť. 

V súčasnosti vzhľadom na prirodzený fragmentovitý rozpad hlavnej korunovej úrovne lesného porastu a absenciu prirodzeného (príp. v minimálnej miere nastupujúceho) zmladenia dubov ako predmetu ochrany rezultuje otázka, či uvedený stav predmetu ochrany je v priaznivom stave – teda schopný autoreprodukcie. Uvedená situácia bude starostlivo skúmaná zamestnancami Štátnej ochrany prírody Slovenskej republiky, Správy Národného parku Nízke Tatry v nasledujúcom období a v prípade potreby bude pomocou manažmentových opatrení iniciované zlepšenie stavu predmetu ochrany na území NPR Príboj.
Druhým spôsobom využitia časti predmetného územia bola povrchová ťažba melafýru v troch lomoch, ktorá sa vykonávala pred rokom 1955. Vo východnom cípe a blízko spodnej hranice medzi čiastkovými plochami 4544 A – 4544 B v NPR Príboj sú najzreteľnejšie znaky po povrchovej ťažbe sopečnej horniny (melafýru), ktorá ovplyvnila tvar reliéfu. Uzavreté lomy sa postupom času sanovali bez výrazného ľudského vplyvu. 

 Po vyhlásení vtedajšej štátnej rezervácie Príboj vyhlásenej v roku 1955 bolo územie prístupné i pre laickú verejnosť a teda je predpoklad, že sa využívalo na rekreačné účely i zber lesných plodov, húb, ako i ďalších vedľajších produktov lesa (vetvy a podobne).

Posledným evidovaným negatívnym vplyvom je exkurzný chodník prechádzajúci cez chránené územie. Počas rekognoskácie v roku 2013 boli zaznamenané náznaky vytvárania niekoľkých odbočiek mimo trasy spôsobených nielen zverou, keďže rozsah a šírka naznačuje prítomnosť ľudského vplyvu. Ide spravidla o miesta, kde chodník má väčší sklon, príp. je prechod obmedzený spadnutým kmeňom stromu. 

I napriek predošlej charakteristike môžeme jednoznačne tvrdiť, že sa jedná o výnimočne zachovalý fragment lesného ekosystému s prirodzeným drevinovým zložením v podmienkach najnižšie položených častí ochranného pásma Národného parku Nízke Tatry. Lesný porast je špecifický pestrou druhovou, hrúbkovou, priestorovou i vekovou štruktúrou, ktorá svedčí o prirodzenom vývoji lesného ekosystému reprezentovanom striedaním rôznych vývojových štádií lesa na malej výmere.

2.2. Súčasný opis aktuálneho stavu


Lesná plocha označovaná ako lesný porast č. 170 A (v súčasnosti JPRL 4544 A) sa neskôr v roku 1980 pripojila k vlastnému územiu prírodnej rezervácie a hospodárska činnosť bola ukončená.

Uzavreté povrchové lomy využívané na nekoordinovanú ťažbu melafýru sú v súčasnosti už v plnej miere prirodzene asanované. Súčasná situácia je nasledovná:

· v lome Paseka je zapojený lesný porast tvorený predovšetkým agátom bielym (Robinia pseudoacacia L.),
· v lome Príboj sa vyskytujú klimaxové dreviny pestrej druhovej skladby. 

Samotné lomy sú vizuálne ľahko identifikovateľné odhalenou stenou v záreze lomu. 
Prevádzka chodníka prechádzajúca naprieč MCHÚ  bola obmedzená na podobu tzv. exkurzného chodníka určeného len pre vybraných, odborne vzdelaných ľudí za účelom monitoringu a výskumu, prípadne pre menšie skupiny návštevníkov v sprievode kompetentnej osoby. 
Všetky uvedené činnosti, ako zvýšenie výmery predmetného chráneného územia, tak aj zastavenie aktívnych činnosti negatívne vplývajúcich na samotný predmet ochrany boli vykonané pre zabezpečenie stability lesných ekosystémov schopných autoregulačných procesov v daných podmienkach prostredia.

2.3 Návrh zásad a opatrení využívania územia a jeho okolia z hľadiska cieľov ochrany


Súčasné možnosti využívania územia spočívajú len v podobe koordinovaného monitoringu a výskumu územia. Legislatívne opatrenia na zabezpečenie predmetu ochrany ostatné možnosti využitia striktne obmedzujú z dôvodu minimalizácie možných negatívnych vplyvov na predmetné lesné ekosystémy a ich väzby na lokálne podmienky stanovišťa. Z toho dôvodu je potrebné zabezpečiť dodržiavanie obmedzení vyplývajúce zo súčasne platnej legislatívy. 
Obmedzenie možností využitia MCHÚ  pre laickú verejnosť v podobe turistického chodníka, ako i zastavenie povrchovej banskej činnosti viedlo k zníženiu negatívnych antropických vplyvov na predmet ochrany. Rovnako i zastavenie banskej činnosti a zníženie dopadov priemyselnej výroby v širšom okolí predpokladá zníženie antropogénneho vplyvu emisií a prachových častíc na zdravotný stav drevín v predmetnom území. Tento trend znižovania negatívnych vplyvov človeka na MCHÚ  je nevyhnutné i naďalej zabezpečiť v najvyššej možnej miere, aby bolo možné pozorovať mieru prirodzených disturbancií na stav prírodných lesných ekosystémov a ich následnú obnovu.
3. Ciele starostlivosti a opatrenia na ich dosiahnutie 
3.1 Strategické ciele na dosiahnutie priaznivého stavu

V území bol definovaný nasledovný strategický cieľ: Zachovať a vo vybraných častiach územia zlepšiť stav biotopov a druhov tvoriacich predmet ochrany územia.
3.2 Operatívne ciele na dosiahnutie priaznivého stavu

· Operatívny cieľ 1: Zlepšenie stavu populácie duba zimného (Quercus petraea L.) a duba cerového (Quercus cerris L.) v biotope Ls2.1 a Ls3.1 prostredníctvom podpory prirodzenej obnovy dubov.
· Operatívny cieľ 2: Zvýšenie biodiverzity a stability lesných ekosystémov v okolí MCHÚ.

· Operatívny cieľ 3: Zvýšenie biodiverzity fauny na predmetnom území a zlepšenie pobytových podmienok pre druhy s nízkym počtom nachádzajúce sa v NPR Príboj.

·  Operatívny cieľ 4: Zlepšenie informovania verejnosti i obhospodarovateľov všetkých odvetví pôsobiacich v blízkom okolí MCHÚ Príboj.

· Operatívny cieľ 5: Získavanie údajov o stave predmetov ochrany územia. 
3.3 Rámcové plánovanie a modely hospodárenia pre lesné biotopy


Doterajší spôsob manažmentu lesných porastov tvoriacich NPR Príboj (JPRL: 4544 A, 4544 B, 4544 C) je uspokojujúci, a preto treba pokračovať aj v nasledujúcom období v nastolenom trende bezzásahového režimu spočívajúceho v ponechaní odumretých stromov na lokalite a absenciou akejkoľvek ťažby a spracovania stromov. 
Z dôvodu, že sa v území znižuje zastúpenie duba, je potrebné pristúpiť k opatreniam, ktoré sú nad rámec ustanovení – zakázaných činností v zmysle § 16 ods. 1 zákona. Navrhovaným opatrením je činnosť, ktorá by bola vykonávaná zamestnancami ŠOP SR, S – NAPANT na základe súhlasu vlastníkov predmetných pozemkov, spočívajúca v pomiestnej príprave pôdy (podľa mapy v podkapitole 6.5) pod jedincami dubov, ktoré nevykazujú známky senilnosti. Najvhodnejším obdobím tejto činnosti je obdobie jedného až dvoch rokov pred tzv. semenným rokom, teda obdobie periodicky sa opakujúce s predpokladanou vyššou semennou úrodou dubov v danej oblasti. Výsledkom pomiestnej prípravy pôdy má byť zvýšenie zastúpenia prirodzenej obnovy dubov. 
Následne bude realizovaná kontrola stavu, spočívajúca v zaznamenávaní klíčenia a rastu semenáčikov duba ako aj ich prípadná následná cielená podpora v prípade potreby. Cieľom podpory je zabezpečenie odrastania náletu dubov za pomoci vyžínania a mechanickej ochrany proti ohryzu raticovou zverou.
Tieto opatrenia budú zabezpečované zo strany ŠOP SR, bez zvýšenia nákladov správcu a užívateľov pozemkov.

Hospodárenie v okolitých lesných porastoch bude realizované v zmysle platných programov starostlivosti o les (PSL). Návrhy na rekonštrukciu lesných porastov, príp. iné zásahy bude ŠOP SR uplatňovať v rámci obnovy PSL, po dohode so správcom alebo vlastníkom pozemkov. Opatrenia nad rámec platnej legislatívy vo vzťahu k platným stupňom ochrany nebudú zo strany správcu alebo vlastníka pozemkov realizované bez prefinancovania zvýšených nákladov spojených s týmito činnosťami.
3.4. Navrhované opatrenia starostlivosti

V ďalšej časti sa zameriame na opatrenia zlepšujúce predmet ochrany v NPR Príboj.
3.4.1. V oblasti legislatívy 

Nevyhnutnou úpravou v predmete ochrany NPR Príboj je doplnenie biotopov európskeho významu, keďže k pôvodným Dubovo-hrabovým karpatským lesom (ktoré sú preradené medzi biotopy národného významu) v dôsledku inventarizačného prieskumu vykonaného v rokoch 2013-2014 boli zmapované i Teplomilné submediteránne dubové lesy a Bukové a jedľovo-bukové kvetnaté lesy. 

3.4.2. V oblasti výskumu a monitoringu
a) Inventarizačný prieskum chráneného územia v roku 2013 zdôraznil potrebu výskumu zameraného na identifikovanie príčin zmeny vegetačného zloženia v bylinnej i stromovej vrstve. V území je nevyhnutné monitorovanie rozšírenia invázne sa správajúcej dreviny agáta bieleho (Robinia pseudoacacia L.). 
b) Vhodným doplňujúcim monitoringom pre určenie vývoja hmyzu tzv. „fyziologických a technických škodcov“, ktorý by zdokumentoval aj výskyt vzácnych druhov, z ktorých niektoré patria medzi predmety ochrany územia, napr. žliabatky (Andricus giraudianus, D.T. Kieff.), fuzáča veľkého (Cerambyx cerdo L.), roháča veľkého (Lucanus cervus L.) a ich vplyv na zdravotný stav drevín aj ich prirodzenú obnovu. 
c) Dôležitým je preskúmanie prítomnosti druhu Stephanopachys substriatus na predmetnom území NPR cieleným monitoringom. V prípade potvrdenie výskytu i následné jeho zveľadenie populácie podporou budovania vhodných pobytových podmienok.

3.4.3. V kultúrno-výchovnej oblasti
a) Problémom je rozširovanie plochy existujúceho exkurzného chodníka o rôzne odbočky pravdepodobne antropickým vplyvom. Územie je vzhľadom na prírodné pomery pomerne zraniteľné. Na základe toho navrhujeme na začiatku a konci exkurzného chodníka umiestniť tabule so zákazom vstupu pre verejnosť a poškodené plochy mimo chodníka ponechať na prírodné renaturalizačné procesy iniciované sukcesiou.
b) Pre kultúrno-výchovne využitie môže byť podaný návrh pretrasovania exkurzného chodníka, ktorý by lemoval hranicu z vrchnej stany NPR Príboj. Jeho následné využitie by mohlo byť určené väčšej časti populácie bez,  príp. s minimálnym rizikom ovplyvnenia druhovej a priestorovej štruktúry lesného ekosystému ako i vzniku eróznych procesov v samotnom chránenom území Príboj. 
c) Zároveň je potrebné zvýšenie informovanosti verejnosti o hodnotách územia s cieľom obmedziť vyskytujúce sa negatívne vplyvy v území, najmä nedovoleným pohybom a antropickými zásahmi, ktoré boli zaznamenané na jedincoch hrabu v území. Jedným z najdôležitejších opatrení je aj komunikácia zainteresovaných subjektov obhospodarujúcich územie s inštitúciami zabezpečujúcimi starostlivosť a dozor.

3.4.4. V oblasti praktickej starostlivosti
a) Primárnym cieľom je podpora prirodzeného zmladenia dubov na predmetnom území. Pomiestna príprava pôdy spočíva v odstránení vegetačného krytu pod jedincami s vysokou potenciálnou fruktifikačnou schopnosťou. Veľkosť a početnosť plôšok bude závislá od tvaru koruny i svetelných pomerov, ako aj spojitosti vegetačnej pokrývky v podkorunovom priestore. Lokalizácia pomiestnej prípravy pôdy je navrhnutá v mapovej prílohe podkapitoly 6.5.
b) V prípade úspešnosti vzniku početnejšej prirodzenej obnovy dubov je potrebné plánovať i cielenú podpora náletu. V prvom kroku je možné zvýšiť prežívanie klíčencov vyžínaním a v neskoršom období jedince v štádiu náletu i nárastu ochranou pred poškodením zverou v prípade potreby.  Vzhľadom na obsadenosť územia v čase trvania snehovej pokrývky sa jedná predovšetkým o hrebeňové partie NPR, kde často zver trávy značný podiel času.
c) Cieleným opatrením na zlepšenie predmetu ochrany je potlačenie populácie agáta bieleho (Robinia pseudoacacia L.) v juhovýchodnej časti ochranného pásma NPR Príboj – pod elektrickým vedením – výrubom a následným lokálnym chemickým ošetrením pňov, prípadne s využitím injekčnej metódy, pri ktorej sa do navŕtaného otvoru priamo aplikuje chemický prípravok. Je tým eliminovaný negatívny vplyv na okolitú vegetáciu. Účelom uvedenej kombinácie mechanického odstraňovania stromov agáta bieleho s chemickým postrekom herbicídom zabraňujúcim pňovú výmladnosť má byť minimalizovanie zdroja rozširovania tejto dreviny do priľahlého MCHÚ. Pre tento účel postačí komparačná plocha o veľkosti 0,25 ha prevádzkovaná po dobu 10 rokov, kde bude vykonaný uvedený zásah minimálne dva krát, a tým sa výsledky buď potvrdia a preukážu opodstatnenosť vykonania kombinácie opatrení na celej juhovýchodnej časti ochranného pásma NPR Príboj, alebo vyvrátia vplyv uvedených činností na šírenie agátu bieleho do MCHÚ  z priľahlého zdroja. 
d) Pre zabezpečenie existujúcej populácie tried obojživelníkov a plazov zastúpených viacerými rodmi je nevyhnutné zachovanie existujúcich lokalít bez vplyvu človeka. V prípade zániku existujúcich lokalít je potrebné vytvoriť nové reprodukčné miesta v blízkom okolí tak, aby nedošlo k úplnému vymiznutiu daných druhov na predmetných stanovištiach.
e) Z dôvodu zníženia antropických vplyvov (mechanického poškodzovania drevín, pohybu v NPR Príboj) je potrebné zvýšiť rozsah strážnej služby zamestnancami Správy Národného parku Nízke Tatry na území v období zberu húb a lesných plodov – napr. plody drieňa.
3.4.5. V oblasti poľovníctva
a) V prípade ostatných druhov najmä vzácnejších vtákov a cicavcov je potrebné zamedziť nelegálnemu odstrelu a vyrušovaniu. V prípade dutinových hniezdičov nie je potrebné inštalovať búdky, keďže v okolitom prostredí je dostatok hniezdnych možností.  
b) Dodržiavanie normovaných kmeňových stavov hlavnej a vedľajšej (plánovanej) poľovnej zveri v oblasti. 
c) Pre zabránenie prirodzenej koncentrácii diviačej zveri v predmetnom území je potrebné striktne obmedziť budovanie prikrmovacích zariadení na jadrové krmivo v okolí do 1 200 metrov od hranice MCHÚ a systematicky rozložiť uvedené kŕmne zariadenia v periférii uvedenej nárazníkovej zóny. 
d) Pravidelné sčítavanie napr. mačky divej (Felis silvestris Schreber) na území NPR. 
Tab. 6: Zhrnutie navrhovaných opatrení na predmetnom území NPR Príboj

	Oblasť praktickej starostlivosti 

	1.
	Operatívny cieľ: Zlepšenie stavu populácie duba zimného (Quercus petraea L.) a duba cerového (Quercus cerris L.) v biotope Ls2.1 a Ls3.1 prostredníctvom podpory prirodzenej obnovy dubov.

	Merateľný indikátor: zlepšenie stavu dubov v území, zlepšenie stavu biotopov (Ls2.1 zo stavu B do stavu A, Ls3.1 zo stavu C minimálne do stavu B) a zvýšenie počtu zaznamenaných semenáčikov

	číslo opatrenia
	opis opatrenia
	čo bude výstupom
	predpokladaný termín realizácie
	kto vykoná / zodpovedá
	predpokladaný spôsob financovania

	1.1.
	Pomiestna príprava pôdy zameraná na vytvorenie vhodných podmienok pre klíčenie jedincov duba podľa podkapitoly 3.4.4 odseku a). 
	Plocha upravenej pôdy podľa požiadaviek pod vybranými semennými stromami.
	V čase pred predpokladaným semenným rokom.


	ŠOP SR.
	OP kvalita životného prostredia, zdroje ŠOP SR alebo iné zdroje

	1.2
	Kontrola stavu a zaznamenávanie klíčenia a rastu semenáčikov duba a ich prípadná cielená podpora podľa podkapitoly 3.4.4 odseku b).
	Údaje o početnosti a stave duba.
	Každé 2 roky a vždy dva roky po sebe po semennom roku.
	ŠOP SR.
	OP kvalita životného prostredia, zdroje ŠOP SR alebo iné zdroje

	1.3
	Odstraňovanie agáta bieleho v OP NPR Príboj

podkapitoly 3.4.4 odseku c).
	Počet vykonávaných hodín a ošetrená plocha.
	 Dvakrát za decénium.
	ŠOP SR.
	OP kvalita životného prostredia, zdroje ŠOP SR alebo iné zdroje

	

	2.
	Operatívny cieľ: Zvýšenie biodiverzity a stability lesných ekosystémov v okolí MCHÚ.

	Merateľný indikátor plnenia: ekologická stabilita a druhová bohatosť v území, zlepšený stav biotopov v území (dosiahnutie stavu A)

	číslo opatrenia
	opis opatrenia
	čo bude výstupom
	predpokladaný termín realizácie
	kto vykoná / zodpovedá
	predpokladaný spôsob financovania

	2.1
	rokovanie so spracovateľom PSL, správcom a vlastníkom pozemkov ohľadom nastavenia vhodných modelov hospodárenia v okolitých porastoch, ktoré bezprostredne hraničia s NPR Príboj a majú vplyv na porasty v chránenom území
	realizované stretnutia, terénna pochôdzka, dohodnuté možnosti nastavenia modelov do PSL
	2018-2020, 2028-2030, 2038-2040
	ŠOP SR
	zdroje ŠOP SR

	2.1.
	Hospodárenie v okolitých porastoch NPR Príboj v zmysle schválených PSL 
	realizácia opatrení z PSL, nezhoršovanie stavu porastov v NPR Príboj
	2020-2047

	Lesy SR,

Pasienkové spoločenstvopozemkové spoločenstvo Kynceľová
	Z ich vlastných zdrojov určených na bežné obhospodarova-nie lesov, 
zvýšené náklady nad rámec bežného obhospodarova-nia budú realizované len v prípade uhradenia nákladov zo strany ŠOP SR, alebo z iných zdrojov.

	


	Oblasť poľovníctva (dôrazná kontrola selekcie lovných druhov zveri)

	3.
	Operatívny cieľ: Zvýšenie biodiverzity fauny na predmetnom území a zlepšenie pobytových podmienok pre druhy s nízkym počtom nachádzajúce sa v NPR Príboj

	Merateľný indikátor plnenia: zlepšený stav druhov v území (dosiahnutie minimálne stavu B, prípadne až stavu A)

	číslo opatrenia
	opis opatrenia
	čo bude výstupom
	predpokladaný termín realizácie
	kto vykoná / zodpovedá
	predpokladaný spôsob financovania

	3.1.
	Dodržiavanie normovaného kmeňového stavu v kusoch v poľovnom revíri
podľa

podkapitoly 3.4.5 odseku a).
	Znižovanie škôd zverou na prirodzenom zmladení drevín 
	Od obdobia schválenie PS o NPR Príboj.
	Predmetný poľovný subjekt SPZ: PZ Žiare Selce.
	Z ich vlastných zdrojov.

	3.2.
	Obmedzenie

odstrelu a vyrušovania zveri v samotnej NPR
podľa

podkapitoly 3.4.5 odseku b).
	Ochrana druhov – početnosť.
	Od obdobia schválenie PS o NPR Príboj.
	Stráž prírody 

a lesná stráž,
obhospodarova-telia poľovných revírov.
	Z ich vlastných zdrojov.

	3.3
	Obmedzenie budovania kŕmnych zariadení na jadrové krmivo

podľa

podkapitoly 3.4.5 odseku c).
	Ochrana reprodukčného materiálu – žaluďov (výmera v ha s prítomnosťou semien).
	Od obdobia schválenie PS o NPR Príboj.
	Predmetný poľovný subjekt SPZ: PZ Žiare Selce.
	Bez finančných nákladov.

	3.4
	Sčítanie vzácnej zveri

podľa

podkapitoly 3.4.5 odseku d).
	Početnosť príp. neprítomnosť druhov, záznamy v KIMS.
	Od obdobia schválenie PS o NPR Príboj.
	Predmetný poľovný subjekt SPZ: PZ Žiare Selce.
	Bez finančných nákladov.

	

	Oblasť kultúrno-výchovná

	4.
	Operatívny cieľ: Zlepšenie informovania verejnosti i obhospodarovateľov všetkých odvetví pôsobiacich v blízkom okolí NPR Príboj

	Merateľný indikátor: zlepšenie povedomia a zníženie počtu zaznamenaných negatívnych vplyvov v území

	číslo opatrenia
	opis opatrenia
	čo bude výstupom
	predpokladaný termín realizácie
	kto vykoná / zodpovedá
	predpokladaný spôsob financovania

	4.1.
	Zlepšovanie informovanosti o poslaní MCHÚ Príboj

podľa

podkapitoly 3.4.3 odseku c).
	 Počet seminárov a besied.
	Od obdobia schválenie PS o NPR Príboj.
	Orgán ochrany prírody OU-BB.
	Zo štátneho rozpočtu.

	4.2
	Údržba exkurzného chodníka podľa

podkapitoly 3.4.3 odseku a).
	Počet vykonávaných hodín, udržiavaný exkurzný chodník bez prekážok.
	Každoročne príp. podľa potreby.
	ŠOP SR.
	Štátny rozpočet, príp. iné zdroje.



	4.3
	Pretrasovanie chodníka podľa

podkapitoly 3.4.3 odseku b).
	Zmenená trasa chodníka, počet upravených metrov trasy.
	Do roka od schválenia PS o NPR Príboj.
	ŠOP SR v spolupráci s OU BB OSZP.
	Štátny rozpočet príp. iné zdroje.



	4.5
	Strážna služba

podľa

podkapitoly 3.4.4 odseku e).
	Zrealizované kontroly v území, počet hodín a osôb.
	Pravidelné kontroly každý mesiac počas jari až jesene.
	ŠOP SR.
	Štátny rozpočet príp. iné zdroje.



	Oblasť výskumu a monitoringu

	5.
	Operatívny cieľ: Získavanie údajov o stave predmetov ochrany územia


	Merateľný indikátor: známe údaje o stave predmetov ochrany a ohrozujúcich faktoroch

	číslo opatrenia
	opis opatrenia
	čo bude výstupom
	predpokladaný termín realizácie
	kto vykoná / zodpovedá
	predpokladaný spôsob financovania

	5.1


	Vývoj a výskum zameraný na zmenu vegetačnej pokrývky

podľa

podkapitoly 3.4.2 odseku a). 
	Počet projektov a výskumných hodín, známe údaje o zmene vegetácie v území.
	V horizonte 2-5 rokov.
	Akademická obec (UMB, TUZVO) v spolupráci so ŠOP SR.
	Grantové projekty, príp. iné zdroje.



	5.2
	Monitoring vzácnych druhov

podľa

podkapitoly 3.4.2 odseku b).
	Údaje o početnosti populácií druhov a zhodnotenie stavu druhov v území.
	V horizonte 2-5 rokov.
	Akademická obec (UMB, TUZVO) v spolupráci so ŠOP SR.
	OP kvalita životného prostredia, príp. iné zdroje.



	5.3
	Preskúmanie prítomnosti druhu Steohano-pachys substriatus na území NPR Príboj

podľa

podkapitoly 3.4.2 odseku c).
	Údaje o početnosti populácie druhu, ak sa na území zaznamená jeho výskyt.
	V horizonte 2-5 rokov.
	Akademická obec (UMB, TUZVO) v spolupráci so ŠOP SR.
	OP kvalita životného prostredia, príp. iné zdroje.



Predpokladané náklady na zabezpečenie opatrení v MCHÚ Príboj a jeho blízkom okolí.

Kalkulácia nákladov na jednotlivé opatrenia:
Výroba tabule so zákazom vstupu





 cca 39,-  Eur
Osadenie zákazových tabúľ






        25,- Eur
Odstránenie drevín na zabezpečenie priechodnosti exkurzného chodníka
        69,- Eur
Pomiestna príprava pôdy pod materským porastom 


  cca 350 – 400,- Eur
Výrub a chemický postrek agáta bieleho v OP NPR Príboj 


 2 x 200,- Eur
Podpora zmladenia vyžínaním a ochranou proti odhryzu

cca 600 – 3200,- Eur.
4. Spôsob vyhodnocovania plnenia programu starostlivosti 

Orgán ochrany prírody v rámci okresnej revízie má možnosť zisťovať stav plnenia programu starostlivosti s cieľom zistiť stav predmetu ochrany v NPR Príboj. Plnenie požadovaných opatrení zo strany vlastníka a správcu pozemkov, ktoré sú nad rámec bežného obhospodarovania pozemkov, budú kontrolované len v prípade, že zvýšené náklady na ich realizáciu boli užívateľovi pozemkov poskytnuté v plnej výške. Na kontrolu dodržiavania uvedených aktivít môže určiť odbornú organizáciu ochrany prírody, ktorá bude s ročnou až päťročnou reaktualizáciou poskytovať údaje o plnení aktivít písomnou formou – zápisu z interných hodnotení podľa jednotlivých oblastí. 

XX. Ostatné zdroje:

- GIS databáza Správy NAPANT.

- PSL platný na roky 2010-2020.
- Na charakterizovanie klimatických faktorov boli použité údaje zo SHMU pobočka meteorologickej stanice Banská Bystrica, ako priemerné hodnoty vypočítané za obdobie od roku 1984 do roku 2009, ako i údaje o zrážkových úhrnoch z  meteorologickej stanice Slovenská Ľupča.

Údaje o spracovateľovi programu starostlivosti

ŠTÁTNA OCHRANA PRÍRODY SLOVENSKEJ REPUBLIKY, 
Správa Národného parku Nízke Tatry, Lazovná 10, 974 01 Banská Bystrica, IČO: 17058520.

Kolektív autorov : 
Ing. Radovan Hladký – geoinformatik
Ing. Ondruš Stanislav  – zoológ
Ing. Škorňa Ján PhD. – lesník
RNDr. Turis Peter PhD. – botanik
6. Prílohy

6.1  Mapa predmetov ochrany

6.2 Mapa identifikácie vlastnícko-užívateľských vzťahov

6.2.1 Mapa vlastníkov na parcelný stav podľa registra KN-C

6.2.2 Mapa vlastníkov na parcelný stav podľa registra KN-E

6.2.3 Mapa užívateľov pozemkov patriacich pod NPR Príboj

6.2.4 Vlastnícke vzťahy v NPR Príboj

VLASTNÍCI REGISTRA E KATASTRA NEHNUTEĽNOSTÍ
k. ú. Slovenská Ľupča:  KN-E -  nezaložené.

k. ú. Šalková:



KN-E 1145/1: Slovenská republika  -  Lesy Slovenskej republiky, štátny podnik, Námestie SNP 8, Banská Bystrica, PSČ 975 66, SR.
KN-E 1145/6, KN-E 1142/4:

1. Číž Pavel r. Číž, 974 01, Kynceľová, č. 40, SR Podiel: 1/32

2. Krupkovičová Mária, Jesenna 2, Bratislava-Ostredky, PSČ 811 04, SR Podiel: 2/128

3. Majlingová Anna, 974 01, Kynceľová, č. 35, SR Podiel: 1/48

4. Mlynarčíková Júlia, 974 05, Iliaš, č. 33, SR Podiel: 2/288

5. Styk Ján r. Styk, 974 05, Kynceľová, č. 58, SR Podiel: 2/32

6. Styk Ondrej, M. Nešpora 26, Prešov, PSČ 080 01, SR Podiel: 2/288

7. Styková Alžbeta, Senická cesta 101, Kynceľová, PSČ 974 01, SR Podiel: 2/32

8. Bielik Pavol r. Bielik, Pieninská 25, Banská Bystrica, PSČ 974 11, SR Podiel: 2/32

9. Styk Július, MUDr., Tr. SNP 13, Banská Bystrica, PSČ 974 01, SR Podiel: 12/288

10. Jágerská Elena, 974 01, Kynceľová, č. 26, SR Podiel: 1/32

11. Styk Ondrej, Ing., Odbojárov 28, Banská Bystrica, PSČ 974 01, SR Podiel: 1/48

12. Bartkovičová Anna, Kynceľovská 77, Banská Bystrica, PSČ 974 01, SR Podiel: 1/96

13. Styk Pavel, Kynceľovská 80, Banská Bystrica, PSČ 974 01, SR Podiel: 1/96

14. Jančiarová Elena, 974 01, Kynceľová, č. 60, SR Podiel: 1/32

15. Styk Stanislav, Ing., 974 01, Kynceľová, č. 71, SR Podiel: 1/32

16. Šidlovská Mária r. Čižmárová, Ing., Partizánska cesta 1120/49, Banská Bystrica, PSČ 974 01, SR Podiel: 6/32

17. Šturdíková Elena r. Kováčiková, Vyšehradská 3033/1, Bratislava, PSČ 811 04, SR Podiel: 4/32

18. Mikuška Milan r. Mikuška, Tr. Hradca KrálovéÉ 4, Banská Bystrica, PSČ 974 04, SR Podiel: 2/288

19. Mutišová Jana r. Čižmárová, Ing., Partizánska cesta 49, Banská Bystrica, PSČ 974 01, SR Podiel: 2/32

20. Kupcová Darina r. Rísová, Kynceľová 32, Banská Bystrica, PSČ 974 01, SR Podiel: 1/16

21. Oravcová Božena r. Gibalová, Hronská 3455/179, Banská Bystrica, PSČ 97401, SR Podiel: 1/64

22. Fajmonová Milada r. Styková, Zdenka Mikulu 4379/16, Banská Bystrica, PSČ 974 11, SR Podiel: 1/32

23. Styk Milan r. Styk, Ing., Kynceľová 53, Banská Bystrica, PSČ 97401, SR Podiel: 1/32

24. Petrík Pavol r. Petrík, Ing., Hronská 3706/58, Banská Bystrica, PSČ 974 01, Podiel: 2/128

25. Oravec Peter r. Oravec, 044 71, Paňovce, č. 139, SR Podiel: 2/128

Platnosť údajov k 4.10.2017
6.3  Mapa využitia územia 
(nespracováva sa, nakoľko sú na celom území lesné porasty, v ktorých je bezzásahový režim)
6.4  Mapa ekologicko-funkčných priestorov 
(nespracováva sa, lebo ekologicko-funkčné priestory v území nie sú vyčlenené)
6.5  Mapa zón 
(nespracováva sa, územie nie je zónované)
6.6 Mapy navrhovaných opatrení starostlivosti na jednotlivých parcelách alebo jednotkách priestorového rozdelenia (JPRL, LPIS)

6.7. Iná dokumentácia bližšie zobrazujúca stav a potrebné navrhované opatrenia (fotodokumentácia, súhlasy vlastníkov) – Historická mapa NPR Príboj

Financované z prostriedkov Európskeho fondu regionálneho rozvoja (ERDF) v rámci projektu: Vypracovanie programov starostlivosti o vybrané chránené územia zahrnuté v sústave NATURA 2000








� * piatou drevinou na grafe (obr. 2) v poradí je DR - drieň obyčajný (Cornus mas L.),


 9. BZ - baza čierna (Sambucus nigra L.), 


11. HO – hloh obyčajný (Crataegus laevigata Poir.), zahŕňajúci i (Crataegus monogyna Jacq.), 


19. hruška obyčajná (Pyrus pyraster L.), 22. trnka slivka (Prunus spinosa L.), 


24. jabloň planá (Malus sylvestris L.), 25. lieska obyčajná (Corylus avellana L.). 





� Výsledky uvádzajúce výskyt dvoch typov grafiózy dubov, ktoré boli popísané v roku 1984 výskumnou stanicou VÚHL Banská Štiavnica vo vtedajšej PR Príboj presiahli pôvodne uvádzaný podiel 15 – 20 % populácie duba zimného (Quercus petraea Leibl.). 






